Ιούλιος Καίσαρας Αθανασίου: «Αυτό που φαίνεται εύκολο, προϋποθέτει θυσίες»\nΑγγελική Μπάτσου — 4 Μαρτίου 2019\nΤο kallitexnes.gr είχε τη χαρά να πάρει συνέντευξη από έναν νέο και πολλά υποσχόμενο καλλιτέχνη, που ακούει στο όνομα Ιούλιος Καίσαρας Αθανασίου. Σκηνοθέτης και ηθοποιός, μα πάνω απ΄όλα ένας δημιουργός με όραμα, όρεξη για δουλειά και αισιοδοξία, μας μίλησε για όλα όσα έχει κάνει ως τώρα, για τα όνειρά του και τις προσδοκίες του για το μέλλον, για το οποίο αισιοδοξεί.\nΜας μίλησε για θέατρο και κινηματογράφο, για τις αγαπημένες του ταινίες και καλλιτέχνες και μας έβαλε για τα καλά μέσα στον κόσμο ενός νέου ανθρώπου, ο οποίος δημιουργεί και έχει βάλει ως σκοπό της ζωής του να κάνει τους άλλους ανθρώπους ευτυχισμένους. Υπάρχει κάτι καλύτερο από αυτό;\nΑς τον αφήσουμε να μας συστηθεί, λοιπόν…\nΚαλησπέρα! Είμαι ο Ιούλιος Καίσαρας Αθανασίου και χαίρομαι πολύ που σας συναντώ και δίνω την όμορφη αυτή συνέντευξη! Έχω σπουδάσει στη Γυμναστική Ακαδημία Αθηνών και μόλις πήρα το πτυχίο μου. Έχω επίσης αποφοιτήσει από την Ανωτέρα Δραματική Σχολή «Βασίλης Διαμαντόπουλος» με διπλωματικές εξετάσεις στο Υπουργείο Πολιτισμού και τώρα είμαι σε διαδικασία για αιτήσεις στο κομμάτι των μεταπτυχιακών σπουδών. Παράλληλα, ασκώ το επάγγελμα του ηθοποιού και εκείνο του γυμναστή. Να μην ξεχάσουμε ν’ αναφέρουμε και την εργασία μου ως καθηγητής αγγλικών. Όλα αυτά μαζί!\n– Μπορείς να μας πεις τί σε ώθησε να ασχοληθείς με τον τομέα της υποκριτικής; Ποιό ήταν το έναυσμα;\nΙούλιος Καίσαρας Αθανασίου: Νομίζω ότι ήταν μια εσωτερική ανάγκη, μπορούμε να πούμε ότι απλά «έτσι μου έβγαινε». Από παιδί μου άρεσαν οι μιμήσεις, το να μπαίνω σε ρόλους, όλη αυτή η περιπέτεια του πώς θα υποδυθώ έναν ρόλο και θα γίνω κάποιος άλλος. Ίσως και το σχολείο με βοήθησε, το Εκπαιδευτήριο «Πλάτων», που κάναμε θεατρικές παραστάσεις και λάμβανα μέρος. Άρεσε στην αρμόδια καθηγήτρια ο τρόπος που συμμετείχα και όλο αυτό νομίζω ότι ήρθε κι έδεσε. Ήδη από πάρα πολύ μικρή ηλικία, ο Γιάννης Ζημιανίτης με είχε συμπεριλάβει στον όμιλο Γυμνασίου-Λυκείου όταν εγώ ήμουν Δημοτικό, για την παράσταση «Γοργόνες και μάγκες». Το μικρόβιο έπειτα, μπήκε για τα καλά μέσα μου… Νομίζω ότι όλο αυτό είναι στο DNA μας και στο περιβάλλον, μια και θεωρώ ότι και τα δύο διαδραματίζουν έναν σημαντικό ρόλο.\nΗ σκηνοθεσία είναι κάτι που προσωπικά με γοητεύει και έχει μία ωραία κούραση. Είναι και μία πρόκληση.\n– Ποιά ήταν η πρώτη σου ερασιτεχνική και ποιά η πρώτη σου επαγγελματική παράσταση; Ποιά ήταν τα πρώτα αισθήματα ως νέος καλλιτέχνης στη σκηνή;\nΙούλιος Καίσαρας: Η πρώτη ερασιτεχνική ήταν το 2012, όταν με μια ομάδα φίλων αποφασίσαμε να ανεβάσουμε ελληνικό κινηματογράφο, την παράσταση «Ελληνικός κινηματογράφος live». Έλαβε ένα πολύ ζεστό χειροκρότημα από τον κόσμο, άρεσε πολύ το ρεπερτόριο που είχαμε επιλέξει. Η πρώτη επαγγελματική παράσταση ήταν «Οι περιπέτειες του Μίνι Μίου» σε σκηνοθεσία της Μπέσυ Μάλφα, στο θέατρο «Ριάλτο- Αλέκος Αλεξανδράκης». Ένα εξαιρετικό επιτελείο ηθοποιών και συντελεστών, σε κείμενο του Γιώργου Δούκα. Το πώς ένιωσα, ομολογώ ότι είναι ένα περίεργο συναίσθημα που νομίζω ότι κανένας ηθοποιός δεν μπορεί να αναλύσει και εξηγήσει επακριβώς. Αισθάνεσαι ότι πετάς και ότι αυτό που κάνεις εκείνη την ώρα, δίνει χαρά στους θεατές και τους ταξιδεύει. Ότι έχει κάτι να τους πει. Νομίζω ότι είναι πάρα πολύ σημαντικό να βλέπεις τον άλλο να φεύγει ικανοποιημένος, έχοντας πάρει ένα μήνυμα (ανάλογα με το ρεπερτόριο) ή απλά να χαμογελάει. Το χαμόγελο του θεατή είναι για εμάς το σημαντικότερο και ίσως έπεται το χειροκρότημα…\n– Πες μας λίγα λόγια για τις θεατρικές παραστάσεις που έχεις λάβει μέρος. Κάτι σαν μικρό χρονολόγιο.\nΙούλιος Καίσαρας: Σαν χρονολόγιο, λοιπόν… «Το στραβόξυλο» του Δημήτρη Ψαθά ήταν μια υπέροχη παράσταση με μια ολιγομελή ομάδα, που την ανεβάσαμε στο θέατρο «Χυτήριο», δέχτηκε μια πολύ μεγάλη ανταπόκριση και μάλιστα πήρε και παράταση. Έπειτα ήρθε ο «Ελληνικός Κινηματογράφος live», που είχαμε ανεβάσει πάλι στον ίδιο χώρο το καλοκαίρι του 2016. Αξίζει επίσης να αναφέρω και το «Θεός Απών» του Γιώργου Καστρουνή, που έθιγε πολλά σημαντικά ζητήματα για τους ανθρώπους που είναι άστεγοι και τα καθημερινά τους προβλήματα που εμείς προσπερνάμε και πώς η κοινωνία αντιμετωπίζει αυτούς τους ανθρώπους. Ήταν μια παράσταση που έφευγες και έπαιρνες παιδεία, πράγμα που θεωρώ ότι είναι και το σημαντικότερο.\nΤέλος, φέτος με το «Εnglish Theatre Club» που είναι κάτι εντελώς καινούργιο, συμμετέχω σε μια αγγλόφωνη παράσταση που σκηνοθετεί η Tessa Clark. Πρόκειται περί μιας θεατρικής σπουδής που ονομάζεται «Love versus hate» (Αγάπη εναντίον μίσους), η οποία πατά πάνω στον Σαίξπηρ. Η υπόθεση της είναι για έναν μαθητή που προσπαθεί να γίνει ηθοποιός περνώντας εξετάσεις σε ένα πολύ υψηλό Κολλέγιο Δραματικών Σπουδών, αλλά ο πατέρας του δεν τον αφήνει ν’ ασχοληθεί με αυτό, γιατί θέλει να τον κάνει έναν επιτυχημένο δικηγόρο. Εκεί βλέπουμε κάποιες σκηνές από το έργο «Ρωμαίος και Ιουλιέτα» και πώς εκείνος εκπαιδεύεται πάνω σε αυτό για να περάσει τελικά την οντισιόν. Είναι μια παράσταση που περιοδεύει στα σχολεία της Ελλάδας και παρουσιάζεται την ώρα που τα παιδιά έχουν μάθημα Αγγλικών. Καλύπτει τις τάξεις του Δημοτικού και του Γυμνασίου, τόσο σε ιδιωτικά, όσο και σε δημόσια σχολεία. Είναι ένα εξαιρετικό έργο που πάει και περιοδείες!\n– Τον τελευταίο χρόνο σε βλέπουμε ιδιαίτερα δραστηριοποιημένο σε τηλεοπτικές παραγωγές και σειρές. Σε είδαμε αρχικά στο «Rawmantic View» και τώρα σε βλέπουμε να παίζεις στη σειρά «Έλα στη θέση μου». Πες μας λίγα πράγματα για τις δύο αυτές σειρές.\nΙούλιος Καίσαρας: Το «Rawmantic View» είναι μια προσπάθεια που έγινε με την ίδια ομάδα που κάναμε τις ερασιτεχνικές και έπειτα τις επαγγελματικές παραστάσεις στο θέατρο «Χυτήριο». Ήταν ένα πολύ δύσκολο concept, γιατί όταν ξεκινήσαμε δεν είχαμε την ίδια τεχνογνωσία που έχουμε τώρα. Αντιμετωπίσαμε κάθε λογής εμπόδια, όπως λόγου χάρη δυσμενείς καιρικές συνθήκες, τεχνικές δυσκολίες και μια γενική οπτική η οποία άλλαξε. Διαφορετικά έβλεπα τα πράγματα τότε που ήμουν δεκαεννιά και αλλιώς τα βλέπω σήμερα. Υπάρχουν τρεις σεζόν που θέλουμε να βγάλουμε. Σίγουρα η πρώτη μας σεζόν έκανε μια σημαντική αίσθηση. Ένα πολύ μεγάλο fan base ακολουθεί στο διαδίκτυο τη σειρά και περιμένει τη συνέχεια, πράγμα πολύ σπουδαίο. Όλο αυτό γράφεται και συντονίζεται από ένα μόνο άτομο, πράγμα ιδιαίτερα απαιτητικό και δύσκολο, μια και ο καθένας από τους ηθοποιούς έχει μια δική του καθημερινότητα και μια άλλη βάση, οπότε μιλάμε για γυρίσματα που έχουν χρονίσει. Τελικά όμως, όλοι πίστεψαν σε ένα concept που περιλαμβάνει δράση, περιπέτεια και λίγο χιούμορ. Να αναφέρουμε βέβαια και τη μεγάλη βοήθεια και συμμετοχή της Μπέσυς Μάλφα και του Σπύρου Μπιμπίλα, που είναι δύο εξαιρετικοί και καταξιωμένοι ηθοποιοί και παρόλα αυτά πίστεψαν και οι δύο σε νέους δημιουργούς που θέλουν να προσφέρουν και να ταξιδέψουν το κοινό σε μια ασύλληπτη περιπέτεια δράσης.\nΌσον αφορά το «Έλα στη θέση μου», ήταν μια εξαιρετική συνεργασία. Οι άνθρωποι της παραγωγής και όλοι οι συντελεστές ήταν ευγενέστατοι. Μιλάμε για μια αψεγάδιαστη και άκρως επαγγελματική συνεργασία που απόλαυσα πάρα πολύ, γιατί ο σκοπός είναι να περνάς καλά στα γυρίσματα και όπως καταλαβαίνετε, όλο αυτό βγαίνει προς τα έξω. Εκεί ερμηνεύω τον ρόλο του Θωκ, ενός χάκερ που βοηθά τον ήρωα να λύσει κάποια αναπάντητα ερωτηματικά που έχουν δημιουργηθεί και περιπλέκουν ακόμα πιο πολύ την υπόθεση. Ήταν ένας ρόλος που κράτησε για 4 επεισόδια (από το 94ο-97ο) και έκανε την αίσθηση του.\n– Στο «Rawmantic View» έχεις αναλάβει χρέη τόσο σεναριογράφου, όσο και σκηνοθέτη. Πες μας κάποια πράγματα γι΄αυτή την εμπειρία. Σε ενθουσιάζει η δουλειά του σκηνοθέτη;\nΙούλιος Καίσαρας: Έπαιρνε πάρα πολλές ώρες, ίσως και μέρες το γεγονός ότι ήταν ένα άτομο που τα συντόνιζε όλα και έπρεπε να εξελίξει τη μορφή της ιστορίας και ταυτόχρονα να εντυπωσιάσει. Μέσα από αυτό νιώθεις και εσύ ως δημιουργός κάπως διαφορετικά, γιατί πρέπει να μην αφήσεις κανένα σεναριακό κενό, πρέπει ο κόσμος να καταλάβει τη συνοχή της ιστορίας και να έχει αυτή η ιστορία κάτι να σου πει, ένα νόημα. Είναι ένα πάρα πολύ δύσκολο εγχείρημα, ωστόσο λατρεύω τη σκηνοθεσία και από ό,τι κατάλαβα ποτέ δεν είσαι ικανοποιημένος με αυτό που έχεις κάνει. Θέλεις κάθε φορά να βελτιώνεσαι. Επίσης, κάθε φορά ανακαλύπτεις και κάτι καινούργιο και δεν είσαι ποτέ ο ίδιος. Πρέπει να είσαι πολύ συγκεκριμένος σε αυτό που θέλεις, γιατί διαφορετικά οι συντελεστές που λαμβάνουν μέρος δεν θα σε δουν στα σοβαρά αν δεν ξέρεις τι θέλεις και εκεί είναι η δυσκολία του πράγματος. Σε άλλες παραγωγές, ίσως είναι ένα ή δύο άτομα που συντονίζουν το σενάριο. Στην περίπτωση μου, εγώ κάνω το σενάριο και πρέπει να ασχοληθώ πάρα πολύ με τους διαλόγους και την υπόθεση. Πώς θα εξελιχθεί και πώς θα δώσω τις εντολές και θα το καταλάβουν οι συντελεστές. Όσο περνάει ο καιρός, γίνομαι και πιο ουσιαστικός.\nΕννοείται ότι ο ηθοποιός μέσα από αυτό βάζει και μία δική του προσωπικότητα, αλλά πάντα σε ένα δρόμο που θα του δείξει ο σκηνοθέτης. Η σκηνοθεσία είναι κάτι που προσωπικά με γοητεύει και έχει μία ωραία κούραση. Είναι και μία πρόκληση.\nΟι παλιοί ηθοποιοί δεν μπορούν να ξεπεραστούν και δεν μπορεί κανείς να τους αγγίξει.\n– Οι πιο πολλοί πιστεύουν ότι το να παίξεις κάποιο ρόλο, είτε στο θέατρο, είτε στην τηλεόραση, είναι κάτι απλό. Πιστεύω όμως ότι κάτι τέτοιο απαιτεί εντατική προετοιμασία και μόχθο. Συμφωνείς με αυτή την άποψη;\nΙούλιος Καίσαρας: Είμαι απόλυτα σύμφωνος. Κάθε ρόλος, όσο μικρός ή μεγάλος κι αν είναι, διέπεται από τις ίδιες απαιτήσεις όσον αφορά το δόσιμο μου σε αυτόν. Στο «Έλα στη θέση μου», προκειμένου να λάβετε εσείς ως θεατές το τελικό αποτέλεσμα, προηγήθηκαν ατέλειωτες ώρες μελέτης του ρόλου μου. Αυτό που μπορεί ως θέαμα να φαίνεται τόσο εύκολο και απλό, προϋποθέτει μεγάλες θυσίες, πολλή κούραση και καθημερινό μόχθο από τον καλλιτέχνη, πολλές φορές για μέρες ολόκληρες…\n– Στο «Rawmantic View» κάνει σημαντικό και δυναμικό πέρασμα και η σπουδαία ηθοποιός Μπέσυ Μάλφα. Πώς προέκυψε η συνεργασία αυτή και ποιές οι εντυπώσεις σου;\nΙούλιος Καίσαρας: Η Μπέσυ Μάλφα ερμηνεύει τον ρόλο της μητέρας μου. Είναι ένας guest ρόλος, αλλά και ένας ρόλος-κλειδί για το κλείσιμο του «Rawmantic View». Δηλαδή κλείνει με το χαρακτήρα της Μπέσυς. Το λέω αυτό, γιατί υπάρχουν κάποιες ανατροπές που ακόμα δεν μπορούμε να αποκαλύψουμε γιατί πολύς κόσμος ζητάει να μάθει το «τι» και το «πώς». Σίγουρα περιμένουν πολλά περισσότερα από εμάς και τελικά αυτό είναι το στοίχημα. Δηλαδή πως να μη βαρεθεί το κοινό και πως να το εξιτάρεις και νομίζω ότι η σειρά αυτή έχει πετύχει το στοίχημα.\n– Είναι μια συνεργασία που έχει αφήσει τις καλύτερες των εντυπώσεων, σωστά;\nΙούλιος Καίσαρας: Ναι, ισχύει. Μιλάμε για τις καλύτερες των εντυπώσεων όχι μόνο σε ένα νεανικό κοινό, το οποίο είναι δύσκολο κοινό, αλλά και σε ανθρώπους που είναι μεγαλύτερης ηλικίας. Απευθύνεται σε όλους, γιατί έχει δράση, χιούμορ, ρομάντζο, πιάνει δηλαδή μια ευρύτερη γκάμα. Όσο περνάει ο καιρός, κάθε μια σεζόν έχει και ένα διαφορετικό ύφος. Η δεύτερη σεζόν λόγου χάρη, που θα βγει μάλλον την επόμενη χρονιά, είναι πιο αστυνομική σε σχέση με την πρώτη που ήταν μεν αστυνομική, αλλά πιο νεανική. Ειδικά η τρίτη σεζόν, είναι ουσιαστικά μια σειρά μυστηρίου με την ανάλογη δράση βέβαια…\n– Ποιοί είναι οι αγαπημένοι σου ρόλοι, που έχεις ερμηνεύσει ως τώρα ή θα ήθελες να ερμηνεύσεις στο μέλλον;\nΙούλιος Καίσαρας: Πολύ καλή ερώτηση! Νομίζω ότι όλοι οι ρόλοι μου είχαν κάτι ξεχωριστό. Βάλαμε και δικά μας στοιχεία ή ανακαλύψαμε δικά μας στοιχεία μέσα από αυτούς. Σίγουρα ο τελευταίος ρόλος που ήταν μια guest εμφάνιση στο «Έλα στη θέση μου», άρεσε πάρα πολύ. Ήταν ένας κόντρα ρόλος, γιατί εγώ δεν έχω αυτό το σκοτεινό στοιχείο που έχει πάνω του ο Θωκ (μια και είναι ένας μικρός απατεώνας). Δεν είμαι τέτοιος άνθρωπος! Ο ρόλος του Άλεξ που έχτισα στο «Rawmantic View» είναι ένας πολύ σπουδαίος ρόλος, αλλά σίγουρα εκείνος που υποδυόμουν στο «Στραβόξυλο» του Ψαθά, που ερμήνευσα ένα άτομο πολύ μεγαλύτερης ηλικίας, ήταν από τους πλέον αγαπημένους μου.\n– Ποιοί καλλιτέχνες αποτέλεσαν και αποτελούν έμπνευση για εσένα; Έχεις κάποια συγκεκριμένα πρότυπα;\nΙούλιος Καίσαρας: Δε θα μπορούσα να μην αναφερθώ στον Λάμπρο Κωνσταντάρα, τον Βασίλη Αυλωνίτη, τον Γιώργο Κωνσταντίνου. Επίσης, θα αναφέρω τον Δημήτρη Χορν για όλα όσα έχει προσφέρει στο θέατρο. Αυτός ο άνθρωπος είχε ένα εκτόπισμα, που ακόμα και σήμερα δεν μπορεί να ξεπεραστεί. Όλοι όσοι ανέφερα, δεν μπορούν να ξεπεραστούν και δεν μπορεί κανείς να τους αγγίξει.\nΑπό το εξωτερικό, μου αρέσει πολύ ο Άντονι Χόπκινς. Είναι πρότυπο. Διαβάζω τις μεθόδους του. Πώς μελετάει και προσεγγίζει τη δουλειά του, δηλαδή. Είναι τρομακτικά ενδιαφέρον να μαθαίνει κανείς πώς το κάνει όλο αυτό! Ο Κλιντ Ίστγουντ επίσης… απίστευτη σκηνοθεσία. Ο Τζακ Νίκολσον, ο Χάμφρεϊ Μπόγκαρτ, που είναι ακόμα πιο παλιός, με την αξέχαστη «Καζαμπλάνκα». Άλλοι σκηνοθέτες που μου αρέσουν, είναι ο Σέρτζιο Λεόνε, ο Φράνσις Φορντ Κόπολα και η λίστα δε σταματάει ποτέ! Σίγουρα όμως, ακόμα και σήμερα μπορεί κάποιος να βρει εξαίρετους δημιουργούς που κάνουν σπουδαία πράγματα.\nΣε όλους τους τομείς εργασίας τα πράγματα είναι δύσκολα, αλλά νομίζω ότι με πίστη στον εαυτό μας και επιμονή θα έρθουν καλύτερες ημέρες. Σωστό θα ήταν να κοιτάζουμε μπροστά και να έχουμε δύναμη.\n– Ποιά είναι τα αγαπημένα σου θεατρικά έργα και ποιά τα αγαπημένα σου κινηματογραφικά;\nΙούλιος Καίσαρας: Μου αρέσει ο «Tαρτούφος» του Μολιέρου, που το είχα δει μάλιστα το 2006 με τον Γιώργο Κωνσταντίνου και τον Θύμιο Καρακατσάνη. Μου αρέσει επίσης και το «Αμάρτημα της μητρός μου», το οποίο είναι διήγημα που το έχουν μεταφέρει θεατρικά. Αξίζει ν΄αναφέρουμε και το «Ζητείται ψεύτης» του Ψαθά, τον οποίο εκτιμώ ιδιαίτερα γιατί γράφει κωμωδίες ηθών, κάτι το οποίο με ιντριγκάρει. Είναι ένας διαχρονικός δημιουργός.\nΑπό ταινίες ξεχωρίζω σίγουρα το «Ψυχώ» του Χίτσκοκ, την «Καζαμπλάνκα», «Ο καλός, ο κακός και ο άσχημος» του Λεόνε, η «Άγρια Δύση» με τον Τσαρλς Μπρόνσον και την Κλαούντια Καρντινάλε και φυσικά τον «Νονό» με τον Μάρλον Μπράντο. Από πιο νέες, θα έλεγα τη «Λίστα του Σίντλερ» του Σπίλμπεργκ με τον φοβερό Λίαμ Νίσον, που ήταν υποψήφιος για Όσκαρ. Εξαιρετικός ηθοποιός. Ειδικά τώρα που το Χόλιγουντ τον χρησιμοποιεί για ταινίες δράσης, τον μελετάω κι εκείνον στο πώς αποδίδει τους ρόλους του.\n– Ποιοί είναι οι στόχοι και τα όνειρά σου για το μέλλον;\nΙούλιος Καίσαρας: Νομίζω ότι ως ερώτηση, είναι κάτι που τρομάζει λίγο-πολύ τους ανθρώπους της τέχνης και ειδικά τους νεότερους. Ο βασικός μου στόχος είναι να έρθουν κάποιοι σπουδαίοι ρόλοι στο θέατρο, να δει το κοινό μια ωραία παράσταση που θα το ταξιδέψει και θα του μείνει. Ονειρεύομαι να έχω έναν θίασο και να ανεβάζω όμορφες παραστάσεις! Το ίδιο ισχύει φυσικά και για την τηλεόραση. Μακροπρόθεσμος στόχος μου είναι να μπορώ να προτείνω κάποιες ιδέες σε ακόμα μεγαλύτερα κανάλια, οι οποίες να προσφέρουν κάτι νέο. Να δοθεί η σκυτάλη στην ανάπτυξη και προώθηση νέων ιδεών, τις οποίες δεν έχουμε δει ως τώρα.\n– Ενόψει της σημερινής δύσκολης κατάστασης, η οποία έχει σαφώς επηρεάσει και τους νέους ανθρώπους όπως εσύ, πώς πιστεύεις ότι πρέπει να την αντιμετωπίσει κάποιος; Με ρεαλισμό, με άκρατη αισιοδοξία ή και τα δύο μαζί; (αν γίνεται να αναμειχθούν φυσικά)\nΙούλιος Καίσαρας: Σίγουρα μπορεί κάποιος να τα συνδυάσει και τα δύο μαζί. Θεωρώ ότι οι νέοι άνθρωποι δεν πρέπει να απογοητεύονται. Πρέπει να προσπαθούν πολύ σκληρά. Σε όλους τους τομείς εργασίας τα πράγματα είναι δύσκολα, αλλά νομίζω ότι με πίστη στον εαυτό μας και επιμονή θα έρθουν καλύτερες ημέρες. Πιστεύω ότι πρέπει ν’ αξιοποιούμε ενδεχομένως και τις 24 ώρες που μας δίνει η ημέρα! Το ξέρω ότι δεν είναι εύκολο, αλλά πρέπει να μην αφήνουμε να περνά λεπτό, γιατί ενώ έχουμε τη δύναμη να κάνουμε πολλά, μερικές φορές τα αφήνουμε πίσω. Δεν πρέπει όμως… Σωστό θα ήταν να κοιτάζουμε μπροστά και να έχουμε δύναμη. Τα πάντα μπορούν να γίνουν.\n– Ποιές είναι οι βασικές αξίες, όταν επιλέγεις ανθρώπους που θέλεις κοντά σου; Τόσο σε προσωπικό, όσο και σε επαγγελματικό επίπεδο. Ποιά στοιχεία χαρακτήρα είναι τα πιο σημαντικά για εσένα;\nΙούλιος Καίσαρας: Σε προσωπικό επίπεδο, νομίζω η εχεμύθεια. Επίσης η ηθική, η ύπαρξη μιας πνευματικής χημείας, η αμοιβαία εμπιστοσύνη και το κομμάτι του τι θυσιάζει κάποιος για να είναι κοντά σου, πράγμα πολύ σπουδαίο. Το λέω αυτό, γιατί σε κάποιες παραγωγές άνθρωποι θυσίασαν πράγματα για εμένα, γιατί ήθελαν να με δουν ευτυχισμένο και να προοδεύω. Ήταν κάτι πάρα πολύ σημαντικό. Όλοι οι συντελεστές της νεανικής μου σειράς, θυσίασαν χρόνο και ήταν εκεί για εμένα παρά τις οποιεσδήποτε δυσκολίες.\nΣτο επαγγελματικό επίπεδο δεν νομίζω ότι μπορείς να επιλέξεις τους συνεργάτες σου. Αναμένεις μια αρμονική συνεργασία με αλληλοσεβασμό και σεμνότητα. Εκτιμώ ιδιαίτερα το τελευταίο και θεωρώ ότι κι εγώ ως άνθρωπος είμαι ιδιαίτερα σεμνός.\n– Για το τέλος και χωρίς πολλή σκέψη, πες μας μια ευχή για οτιδήποτε σου περνά αυτή τη στιγμή από τον νου!\nΙούλιος Καίσαρας: Καταρχάς θα ήθελα να έχει όλος ο κόσμος υγεία, το πιο σημαντικό αγαθό όλων. Να μην τα παρατάμε ποτέ. Αλλά πάνω απ’ όλα υγεία, για να μπορέσουμε να αξιοποιήσουμε όλες τις δυνατότητες που μας δίνονται και φυσικά αγάπη. Το υπέρτατο αγαθό!\n– Θα θέλαμε να σ’ ευχαριστήσουμε πολύ για τη συνέντευξη αυτή. Καλή συνέχεια και πάντα επιτυχίες!\nΙούλιος Καίσαρας: Ευχαριστώ και καλή συνέχεια στο δημιουργικό σας έργο, το οποίο είναι εξίσου σπουδαίο, μια και στηρίζετε όλους εμάς τους καλλιτέχνες!\nΛέξεις Κλειδιά: ΙΟΥΛΙΟΣ-ΚΑΙΣΑΡΑΣ ΑΘΑΝΑΣΙΟΥΣΥΝΕΝΤΕΥΞΗ\nΕπόμενο άρθρο Stand Up Comedy Nights στο θέατρο ΠΚ\nΠροηγούμενο άρθρο «Drops and points» στο Μέγαρο Μουσικής


Τα εντόσθια και η θέση τους στην κουζίνα μας | iTrofi\nΟι περισσότεροι από μας δεν ανέχονται την παρουσία τους στο τραπέζι και αποστρέφονται ακόμη και το άκουσμά τους, ενώ κάποιοι τα θεωρούν λιχουδιά είτε στο σύνολο τους είτε επιλεκτικά. Η αλήθεια είναι ότι τα εντόσθια, παρά το γεγονός ότι αποτελούν γευστικότατους μεζέδες έχουν μια απόμακρη σχέση με τον περισσότερο κόσμο.\nΜε το γενικό όρο ‘εντόσθια’ εννοούμε τα κομμάτια εκείνα του ζώου που πέφτουν όταν αυτό σφάζεται. Θα τα συναντήσουμε και ως παραπροϊόντα (και όχι υποπροϊόντα) κρέατος και χωρίζονται σε δύο μεγάλες κατηγορίες, τα λευκά και τα κόκκινα. Στην κατηγορία των λευκών κατατάσσονται το μυαλό, τα γλυκάδια και τα αμελέτητα, ενώ στην κατηγορία των κόκκινων εντάσσονται η καρδιά, το συκώτι , τα πνευμόνια, η γλώσσα και τα νεφρά.\nΑνάλογα με τις θρησκευτικές πεποιθήσεις, τις κλιματικές συνθήκες και την πολιτιστική παράδοση κάθε τόπου, τα εντόσθια ή ορισμένα από αυτά, άλλοτε αποτελούν λιχουδιά, άλλοτε αγνοούνται και σε ορισμένες περιπτώσεις θεωρούνται και μιαρά ως τροφή. Οι μουσουλμάνοι π.χ. χρησιμοποιούν πολύ συχνά τα αρνίσια εντόσθια και θεωρούν θρησκευτικά απαγορευμένα τα χοιρινά, ενώ οι Κινέζοι λατρεύουν τα χοιρινά παρασκευάσματα, και θεωρούν τα αυτιά του ζώου, ιδανικό μεζέ. Κάποιοι λαοί δεν τα χρησιμοποιούν καθόλου στην κουζίνα τους ή τα εντάσσουν σε παρασκευές όπως τα λουκάνικα (για να μην διακρίνονται), είτε αγνοούν ορισμένα από αυτά γιατί τους ενοχλεί η όψη ή ακόμα και το όνομά τους.\nΆλλοι πάλι λαοί έχουν εντάξει στην κουζίνα τους τα εντόσθια και τα συναφή παραπροϊόντα του ζώου, όπως ποδαράκια, κοιλιές, κεφαλάκια. Φαγητά όπως τα patés με εντόσθια ή τα γλυκάδια, θεωρούνται γκουρμέ στη διεθνή κουζίνα ενώ σε ορισμένες χώρες αποτελούν καθημερινότητα και τα βρίσκεις ακόμα και στα super markets. Το κλασσικό kidney pie (πίτα με νεφρά) είναι διαδεδομένο στην αγγλική κουζίνα, όπως και το smalahove στη Νορβηγία, που τρώγεται κυρίως τα Χριστούγεννα και φτιάχνεται από το κεφαλάκι του αρνιού με διαφορετικούς τρόπους. Στη Δανία, οι κάτοικοι καταναλώνουν 14.000 τόνους paté ετησίως, που το αλείφουν σε ψωμί με αγγουράκι, παντζάρι τουρσί και μουστάρδα.\nΟι Γάλλοι, γνωστοί λάτρεις του καλού φαγητού, έχουν εντάξει τα ‘abats’ στη γαστρονομία τους, δημιουργώντας αξεπέραστα πιάτα υψηλής αισθητικής και γεύσης. Δεξιοτέχνες στις τερίνες, στις τάρτες και στα patés, δεν αφήνουν τίποτα να πάει χαμένο. Συκώτια, χοιρινό κεφάλι, μοσχαρίσια γλώσσα, γλυκάδια κ.ά., χρησιμοποιούνται καθημερινά, χωρίς να υποτιμώνται παράλληλα τα εντόσθια των πουλερικών όπως η καρδιά και το συκώτι.\nΣτην Ελλάδα ποιος μπορεί να φανταστεί το Πάσχα χωρίς μαγειρίτσα; Από τις μνήμες των παιδικών χρόνων αναδύεται η μυρωδιά του άνηθου και της συκωταριάς που σιγοβράζει στην κατσαρόλα το Μ. Σάββατο, μαζί με την προσμονή της Ανάστασης. Κοκορέτσι στη σούβλα, γαρδούμπες στο φούρνο, σπλήνα γεμιστή, συκωταριά τηγανιτή, σεφταλιές. Απ’ άκρου εις άκρον της Ελλάδας, τα εντόσθια αποτελούν νόστιμο, προσφιλές και οικονομικό έδεσμα όλες τις εποχές του χρόνου και βάση για πολλές παρασκευές, όπως συκωταριά κοκκινιστή με ρύζι, συκωτάκια πουλιών σε ομελέτα, συκώτι με κρεμμύδια και τηγανιτές πατάτες, ενώ δεν λείπουν και τα σοφιστικέ φαγητά όπως εντόσθια bourguignone με κρασί και μανιτάρια, νεφρά φλαμπέ με μουστάρδα και κρέμα, μυαλά πανέ με σαλάτα και φυσικά τερίνες και mousse όλων των ειδών, ιδιαίτερες λιχουδιές για τους μυημένους του είδους. Μια απλή ματιά σε μερικούς από τους οδηγούς μαγειρικής με αντικείμενο την ελληνική κουζίνα αρκεί για να διαπιστώσουμε την έκταση και την ευρηματικότητα της χρήσης των εντοσθίων στην εθνική μας κουζίνα.\nΣε αντίθεση με το κρέας, τα εντόσθια δυστυχώς δεν επιδέχονται σίτεμα. Πρέπει να προέρχονται από φρεσκοσφαγμένο ζώο, υγιές οπωσδήποτε, να είναι λαμπερά και το αίμα τους ζωηρό κόκκινο. Καλό είναι να τα διατηρούμε στην πιο χαμηλή θερμοκρασία του ψυγείου – εάν δεν τα καταναλώσουμε αμέσως – για 1-2 ημέρες και αφού μαγειρευτούν για 2-3 ημέρες. Οι τερίνες και τα patés μπορούν να διατηρηθούν έως 2 εβδομάδες. Φυσικά, μπορούμε να αγοράσουμε κατεψυγμένα εντόσθια αφού ελέγξουμε την ημερομηνία λήξεως. Mousse και Paté μπορούν να διατηρηθούν στην κατάψυξη αφού μαγειρευτούν.


«Σε κάθε παιχνίδι να παρουσιαζόμαστε καλύτερες» - Βόλεϊ - gavros.gr\n«Σε κάθε παιχνίδι να παρουσιαζόμαστε καλύτερες»\nΣάββατο, 2 Νοεμβρίου 2019 - 01:00\nΣυνεχίζονται οι αγωνιστικές υποχρεώσεις για την ομάδα βόλεϊ Γυναικών του Ολυμπιακού. Συγκεκριμένα, το Σάββατο (2/11, 19:00), οι «ερυθρόλευκες» θα αντιμετωπίσουν τον Παναθηναϊκό, στο Κλειστό Γυμναστήριο Αγίου Θωμά στο Μαρούσι, για την 3η αγωνιστική του πρωταθλήματος.\nΗ αρχηγός του Θρύλου, Στέλλα Χριστοδούλου, τόνισε χαρακτηριστικά ενόψει του ματς:\n«Γνωρίζουμε ότι τα παιχνίδια με τον Παναθηναϊκό είναι ιδιαίτερης σημασίας για το σύλλογο. Σίγουρα στόχος μας είναι να συνεχίσουμε τις νίκες στο πρωτάθλημα και φυσικά σε κάθε παιχνίδι να παρουσιαζόμαστε και καλύτερες».\nΟι διαιτητές για το ματς με τον ΠΑΟΚ...\nΟι Θεμελής και Βασιλειάδης θα διαιτητεύσουν το ντέρμπι της πρεμιέρας της Volleyleague των Ανδρών, μεταξύ Ολυμπιακού και ΠΑΟΚ...\nΝτέρμπι με τον ΠΑΟ για τα κορίτσια του βόλεϊ! (pic)\nΣτο κλειστό του Αγίου Θωμά, η γυναικεία ομάδα βόλεϊ του Ολυμπιακού θέλει να δείξει στον ΠΑΟ τη δύναμή της!\n«Θα πρέπει να παίξουμε καλά για να κερδίσουμε»\nΗ τοποθέτηση του Μπράνκο Κοβάτσεβιτς, ενόψει της αναμέτρησης του Ολυμπιακού κόντρα στον Παναθηναϊκό, για την Volleyleague...


Η Βασιλική Παπαϊωάννου στον κήπο Ξενία για το ART Garden Festival | LepantoMag.gr\nΠολιτισμός, Προτάσεις, Προτεινόμενα, Εκδηλώσεις, Ναυπακτία, Μουσική, Κοινωνία\nΜε συναυλία της Βασιλικής Παπαϊωάννου θα κλείσει το 1ο ART Garden Festival που θα πραγματοποιηθεί στη Ναύπακτο και τον κήπο Ξενία. Η είσοδος θα είναι ελεύθερη.\nΤο Festival αναμένεται να κλέψει τις εντυπώσεις του κοινού και των καλλιτεχνικών δρώμενων της πόλης, καθώς ένα τριήμερο τέχνης και εικαστικής δημιουργίας ναυπάκτιων και μη καλλιτεχνών θα λάβει χώρα για πρώτη φορά στη Ναύπακτο. Το ραντεβού δίνεται από την 1η έως την 3η Αυγούστου στον κήπο του Ξενία.\nART GARDENΠαπαϊωάννουΒασιλική ΠαπαϊωάννουΦεστιβάλκήπος Ξενία


Αγωνιστικός απολογισμός Κιλκισιακού | Κιλκίς24\nΑγωνιστικός απολογισμός Κιλκισιακού\nΑπό τον Κιλκισιακό εκδόθηκε το ακόλουθο ενημερωτικό δελτίο για τον αγωνιστικό απολογισμό του Σαββατοκύριακου 13 και 14 Νοεμβρίου:\nΣτο 6o Αγωνιστικό Σαββατοκύριακο της φετινής σεζόν, αγωνίστηκαν όλα τα τμήματα πλην της K16 και Γυναικείας μας ομάδας. Η Ανδρική ομάδα δεν έφτασε στην νίκη αυτή την αγωνιστική, ενάντια στο Πάικο Γουμένισσας, στο γήπεδο της Αξιούπολης με σκορ 1-3. Στις Ακαδημίες, όλα τα τμήματα μας, πλην το παιχνίδι της Κ16 που πήρε αναβολή, κατάφεραν να περάσουν νικηφόρα από τους αντιπάλους τους.\n5η Αγωνιστική Α1′ ΕΠΣ Κιλκίς\nΤυπικά γηπεδούχος στο γήπεδο της Αξιούπολης το Σάββατο 13/11, η ομάδα μας , γνώρισε την ήττα με 1-3 από το Πάικο Γουμένισσας, σε έναν αγώνα όπου καθ’όλη τη διάρκεια είχε τον έλεγχο του παιχνιδιού.\nΕυχαριστούμε την Αξιούπολη για την παραχώρηση του γηπέδου της και ευχόμαστε καλή συνέχεια στο Πάικο Γουμένισσας.\n0-2 Χατζηστεφάνου (π)\n1-2 Αλέξανδρος Κουτσάγιας\n1-3 Φ. Παμπουκίδης\nΑ.Ο. Κιλκισιακός – Καμπανιακός\nΤο παιχνίδι της Κ16 για την 5η αγωνιστική του πρωταθλήματος της ΕΠΣ Μακεδονίας, πήρε αναβολή.\nΑ.Ο. Κιλκισιακός – ΑΜΣ Νικόπολη 5-4\nΣτο Αθλητικό κέντρο Ατέρμων η 5η αγωνιστική του πρωταθλήματος της ΕΠΣ Μακεδονίας για το τμήμα Κ15 της ακαδημίας μας.\nΈνα πολύ ανταγωνιστικό παιχνίδι με τους αθλητές και των δύο ομάδων να έχουν πάρα πολύ καλή παρουσία. Διεξήχθη ένας αγώνας με συνεχή ρυθμό, ωραίες ενέργειες και αρκετές φάσεις. Η ομάδα μας, παρόλο που είχε μείνει πίσω στο σκορ με 2-4, επιδίωξε την ανατροπή, κάτι που βγήκε, με το αποτέλεσμα να δικαιώνει την προσπάθεια των παιδιών. Τελικό σκορ 5-4.\nΑΕ Ρετζικίου- Α.Ο. Κιλκισιακός 1-3\nΣυνεχίζει το σερί των νικών της η ομάδα του κ. Αχιλλέα Σιδηρόπουλου, στα πλαίσια της 5ης αγωνιστικής του πρωταθλήματος της ΕΠΣ Μακεδονίας, εναντίον της ΑΕ Ρετζικίου στο ΔΑΚ Συκεών.\nΠολύ καλό ξεκινήμα με πίεση στον αντίπαλο. Πολλές ευκαιρίες και αρκετά κόρνερ. Στην πρώτη παρουσία του αντιπάλου στην περιοχή μας, κέρδισε πέναλτι. Η ομάδα έχασε την συγκέντρωση της και έκανε αρκετά λάθη λόγω βιασύνης. Το ημίχρονο έκλεισε ισόπαλο 1-1 με τον Αμανατίδη να εκμεταλλεύεται κακό διώξιμο του τερματοφύλακα. Στο δεύτερο η ομάδα μπήκε με πάθος για την νίκη.\nΔημιούργησε φάσεις. Προβάδισμα μετά από κόρνερ του Βασίλειου και ωραίο τελείωμα του Αμανατίδη. Ο αντίπαλος σε όλο το δεύτερο ημίχρονο, προσπαθούσε με διωξίματα να βγει στην αντεπίθεση, αλλά εκεί ο τερματοφύλακας μας Κ.Γαιτανης έκανε 2-3 καταλυτικές επεμβάσεις. Στο τέλος του αγώνα και πάλι ο Αμανατίδης με ωραία ενέργεια έκανε το τελικό 1-3.\nΑστέρας Αμπελοκήπων- Α.Ο. Κιλκισιακός\nΕξαιρετική η παρουσία των παιδιών του τμήματος Κ13 της ακαδημίας μας στον σημερινό τους αγώνα ενάντια στον Αστέρα Αμπελοκήπων για την 5η αγωνιστική του πρωταθλήματος της ΕΠΣ Μακεδονίας, με το παιχνίδι να πραγματοποιείται στο δημοτικό γήπεδο των Αμπελοκήπων.\nΟι παίκτες του κ. Νόντα Σωτηριάδη, έδωσαν για μια ακόμη φορά τον καλύτερο τους εαυτό, παίζοντας συνδυαστικό ποδόσφαιρο στην μεγαλύτερη διάρκεια του αγώνα.


Ανεξέλεγκτη η φωτιά στην Κόρινθο - Ενισχύονται οι δυνάμεις - Εκκενώθηκε οικισμός - Newsbomb - Ειδησεις - News\nΕΛΛΑΔΑ 22/07/2020 13:22\nΑνεξέλεγκτη η φωτιά στην Κόρινθο - Ενισχύονται οι δυνάμεις - Εκκενώθηκε οικισμός\nΜεγάλη φωτιά μαίνεται το μεσημέρι της Τετάρτης (22/07) στην Κόρινθο.\nΗ φωτιά καίει δασική έκταση στην περιοχή Κεχριές, κοντά σε στρατόπεδο όπου βρίσκονται αποθήκες πυρομαχικών του Στρατού.\nΣύμφωνα πάντως με τοπικά Μέσα Ενημέρωσης έχουν εκκενωθεί τρεις οικισμοί καθώς και πολιτική και στρατιωτική κατασκήνωση.\nΚαθώς η φωτιά καίει ανεξέλεγκτη -βοηθούμενη και από τους ισχυρούς ανέμους που πνέουν στην περιοχή- οι πυροσβεστικές δυνάμεις ενισχύθηκαν και πλέον επιχειρούν 77 πυροσβέστες με 26 οχήματα και 4 ομάδες πεζοπόρων τμημάτων.\nΣύμφωνα με τα τοπικά Μέσα Ενημέρωσης λόγω της πυρκαγιάς έχει διακοπεί η κυκλοφορία στην Π.Ε.Ο. Ισθμού- Εποδαύρου.\nΔείτε εικόνες από τη φωτιά στη gallery που ακολουθεί:\nΣτο σημείο έσπευσαν αρχικά 37 πυροσβέστες με 13 οχήματα και δύο ομάδες πεζοπόρων τμημάτων, εθελοντές δασοπυροσβέστες, υδροφόρες και μηχανήματα έργου καθώς και 3 ελικόπτερα και 2 αεροσκάφη.\nΔείτε περισσότερες εικόνες από τη μεγάλη φωτιά στις Κεχριές, στη gallery και τα βίντεο που ακολουθούν:\nΗ αρχική ενημέρωση της Πυροσβεστικής Υπηρεσίας:\n#Πυρκαγιά σε δασική έκταση στην περιοχή Κεχριές Κορινθίας. Κινητοποιήθηκαν 37 #πυροσβέστες με 13 οχήματα, 2 ομάδες πεζοπόρων, 2 Α/Φ και 3 Ε/Π. Συνδρομή από εθελοντές #πυροσβέστες, καθώς και υδροφόρες και μηχανήματα έργου ΟΤΑ.


Σε διεθνή απομόνωση βρίσκεται η Ιταλία μετά τη ραγδαία αύξηση των θανάτων και των κρουσμάτων, που έφτασαν τους 463 και τα 9.712, αντίστοιχα, από τον κορονοϊό, αναγκάζοντας τον Ιταλό πρωθυπουργό να θέσει σε καραντίνα ολόκληρη τη χώρα. Ξένες κυβερνήσεις κλείνουν τα σύνορα και θέτουν περιορισμούς στις μετακινήσεις, ενώ, αεροπορικές και ακτοπλοϊκές εταιρείες διακόπτουν τα δρομολόγιά τους με την ιταλική χερσόνησο.\nΠριν ανακοινώσει την καραντίνα σε όλη την χώρα ο Κόντε, οι αριθμοί των θυμάτων στην Ιταλία, προκάλεσαν ακόμη μεγαλύτερη ανησυχία. Συνολικά 463 άνθρωποι έχουν χάσει την ζωή τους, 97 εκ των οποίων το τελευταίο 24ωρο, ενώ 733 άτομα νοσηλεύονται σε σοβαρή ή κρίσιμη κατάσταση. Συνολικά, τα επιβεβαιωμένα κρούσματα έφτασαν τα 9.712, τα περισσότερα σε μία χώρα εκτός Κίνας.\nΗ Σερβία έκλεισε επίσης τα σύνορά της για τους επισκέπτες από τις χώρες που έχουν πληγεί περισσότερο από το ξέσπασμα του κορονοϊού, προκειμένου να αποτρέψει την εξάπλωση της ασθένειας, όπως ανέφερε σε μια ανακοίνωση.\nΤην διακοπή της αεροπορικής κυκλοφορίας από τις «κόκκινες» περιοχές της Ιταλία προς τη Δανία ανακοίνωσε η πρωθυπουργός της χώρας , ενώ Μαρόκο και Τυνησία αναστέλλουν επίσης όλα τα αεροπορικά και ακτοπλοϊκά ταξίδια προς και από την Ιταλία και το Καζακστάν απαγόρευσε την είσοδο στη χώρα στους ταξιδιώτες από την Ιταλία.


Ποια food trends θέλουμε να μείνουν και ποια να ξεχάσουμε μια για πάντα - ΓΕΥΣΗ\nΠοια food trends θέλουμε να μείνουν και ποια να ξεχάσουμε μια για πάντα\nAskmen Greece > Dolce Vita > ΓΕΥΣΗ > Ποια food trends πραγματικά αξίζουν και ποια όχι\nΠοια food trends πραγματικά αξίζουν και ποια όχι\nΥπάρχουν trends που θα μείνουν, άλλα που πανηγυρίζουμε που ήρθαν, αλλά και πολλά που θα θέλαμε σύντομα να ξεχάσουμε.\nΈνας νεολογισμός που πέρασε και στα επίσημα λεξικά της αγγλικής. Σημαίνει (περίπου) «αυτός που ενδιαφέρεται για το φαγητό». Ποιος δηλαδή δεν ενδιαφέρεται για το φαγητό; Όσο εξαπλώνεται η food culture (τα ελληνικά αδυνατούν να ακολουθήσουν), τόσο περισσότεροι foodies ξεπηδάνε. Διά της εις άτοπον απαγωγής, σημαίνει «αυτός που δεν αρκείται στο φαγητό της μαμάς του, αλλά ψάχνει τους νεωτερισμούς, απ’ όπου κι αν προέρχονται αυτοί».\n> Ευχή για το 2016: Να επιστρέψει στο φαγητό της μαμάς.\nΟι εποχές όπου οι επιλογές μας περιορίζονταν σε «καλαμάκι», «κεμπάπ» ή «λουκάνικο» –όλα αυτά μέσα σε ένα ψωμάκι ή σε μια «σκαμμένη» μισή φραντζόλα μαζί με τα συμπαρομαρτούντα– έχουν παρέλθει. Πλέον εν μέσω κρίσης μπορείς να επιλέξεις ανάμεσα σε ψαγμένα american style μπέργκερ, γερμανικά «κάρι βουρστ» και γαλλικές «κρεπ σιζέτ». Η λογική του «κάτι να κάνουμε να βγάλουμε κάνα φράγκο, τι λες να ανοίξουμε ένα φαγάδικο;» έχει και τα καλά της.\n> Ευχή για το 2016: Να επεκταθεί και σε άλλες μαγειρικές και γεύσεις.\nΟ κάθε πικραμένος/η που έχει τη μαγειρική ως χόμπι δε δημιουργεί πλέον στην αφάνεια της κουζίνας του. με ένα smartphone/tablet/κάμερα αποτυπώνει τις δημιουργίες του, προσθέτει σχόλια και τις δημοσιοποιεί μέσω του προσωπικού blog ή στα μέσα κοινωνικής δικτύωσης. Η συντριπτική πλειονότητά τους έχει ελάχιστες γνώσεις μαγειρικής, ενώ οι περισσότεροι επιμελούνται συνταγές άλλων. Διαβάζουν Monterey Jack, γράφουν «κασέρι» κι αυτό είναι. Όμως στην εποχή που καταξιώνεσαι (και βγάζεις χρήματα) με τα like και τους followers ποιος σκοτίζεται για τις λεπτομέρειες;\n> Ευχή για το 2016: Να μείνουν λίγα.\nΤο «κέιλ», το «γκότζι μπέρι», η «κινόα», το «γκριν τι» έχουν μπει ήδη στη διατροφή μας και στα ράφια των σούπερ μάρκετ. Βέβαια, εις βάρος κάποιων δικών μας, «πιο» power foods, όπως είναι η σταφίδα, η τσαπέλα (αποξηραμένα σύκα), το αγκιναράκι (ένα συνηθισμένο χόρτο μας), η ήρα (ένα παμπάλαιο δημητριακό), τα κράνα. Η πλάκα είναι πως το ρόδι που το τρώγαμε από αρχαιοτάτων χρόνων (ροιά αποκαλούσαν το δέντρο οι προγονοί μας) στην πορεία βαρεθήκαμε να το καθαρίζουμε και το παρατήσαμε, ενώ τώρα που αναβαθμίστηκε σε power food ξαναρχίσαμε να το τρώμε και να το πίνουμε.\n> Ευχή για το 2016: Να βρούμε τα αληθινά, δικά μας power foods.


Πανελλήνιες 2019: Σε Λατινικά, Χημεία και Αρχές Οικονομικής Θεωρίας εξετάζονται οι υποψήφιοι των ΓΕΛ - Sputnik Ελλάδα\n08:42 14.06.2019 (ΕΝΗΜΕΡΩΘΗΚΕ 08:53 14.06.2019) Λήψη σύντομου url\nΣυνεχίζονται σήμερα οι Πανελλήνιες 2019 για τους υποψηφίους των Γενικών Λυκείων οι οποίοι εξετάζονται σε Λατινικά, Χημεία και Αρχές Οικονομικής Θεωρίας (ΑΟΘ).\nΟι Πανελλήνιες 2019 συνεχίζονται σήμερα, Παρασκευή, με τους υποψηφίους των Γενικών Λυκείων να εξετάζονται σε Λατινικά, Χημεία και Αρχές Οικονομικής Θεωρίας.\nΑναλυτικά, οι υποψήφιοι της Ομάδας Προσανατολισμού Ανθρωπιστικών Σπουδών εξετάζονται στα Λατινικά. Οι μαθητές που έχουν επιλέξει Ομάδα Προσανατολισμού Θετικών Σπουδών δοκιμάζονται στη Χημεία, ενώ οι υποψήφιοι της Ομάδας Προσανατολισμού Σπουδών Οικονομίας και Πληροφορικής δίνουν εξετάσεις στις Αρχές Οικονομικής Θεωρίας (ΑΟΘ).\nΟι πανελλαδικές εξετάσεις 2019 για τους υποψηφίους των Γενικών Λυκείων σε μαθήματα Γενικής Παιδείας και Προσανατολισμού ολοκληρώνονται στις 18 Ιουνίου, με τη Βιολογία (ΟΠ Θετικών Σπουδών και Γενικής Παιδείας).\nΑξίζει να σημειωθεί ότι την Πέμπτη ανακοινώθηκαν από το υπουργείο Παιδείας τα εξεταστικά κέντρα για τα ειδικά μαθήματα. Όσοι υποψήφιοι το έχουν επιλέξει, θα εξεταστούν σε αγγλικά, γερμανικά, ισπανικά, ιταλικά. Επίσης σε ελεύθερο και γραμμικό σχέδιο καθώς και σε μαθήματα μουσικής (αρμονία, κ.α.)\nΔείτε εδώ αναλυτικά τα εξεταστικά κέντρα για τα ειδικά μαθήματα στις Πανελλήνιες 2019.\nεξετάσεις, μαθήματα, Πανελλαδικές Εξετάσεις 2019, Πανελλήνιες 2019, Πανελλαδικές, Πανελλήνιες


Παπανδρέου: Ήταν μονόδρομος το Μνημόνιο για τη χώρα - Δεν ήθελα το ΔΝΤ εγώ αλ\nΗμερομηνία: 20/4/2016 9:00:00 πμ Μεγέθυνση - Σμίκρυνση - Σχολιασμός\nΠαπανδρέου: Ήταν μονόδρομος το Μνημόνιο για τη χώρα - Δεν ήθελα το ΔΝΤ εγώ αλλά η Γερμανία.\nΣυνέντευξη εφ 'όλης της ύλης παραχώρησε ο πρώην πρωθυπουργός και πρώην πρόεδρος του ΠΑΣΟΚ, Γιώργος Παπανδρέου, στον ΣΚΑΪ, έξι χρόνια μετά το Καστελόριζο και την είσοδο της χώρας στο Μνημόνιο. O κ. Παπανδρέου εξηγεί ότι η απόφασή του αυτή ήταν «απαραίτητη για τη χώρα» αφού «υπήρξε τουλάχιστον η καταστροφική πολιτική του 2007 με 2009 επί κυβέρνησης Καραμανλή». Ειδικότερα αναφέρει, «το Καστελόριζο ήταν μια αναγκαστική απόφαση για να μην πάμε στο γκρεμό. Να μην πάμε στην χρεοκοπία». Ωστόσο ξεκαθαρίζει ότι δεν ήθελε ο ίδιος το ΔΝΤ αλλά η Γερμανία και σημειώνει ότι το Ταμείο ήταν στην Ελλάδα ήδη από το 2005.\nΣε ό, τι αφορά στη στάση του τότε διοικητή της ΤτΕ, Γιώργου Προβόπουλουσημειώνει: «Ας μην έκανε την στατιστική απάτη ο κ. Καραμανλής, ας μας έλεγε ποια ήταν τα πραγματικά νούμερα. Ας μας έλεγε και ο κ. Προβόπουλος ότι του είπαν στο ΔΝΤ, ότι υπήρχε έκθεση ότι θα πήγαινε πιθανώς το χρέος μέχρι και 800%. Αλλά τώρα το αποκάλυψε».\nΕάν ο ίδιος το γνώριζε απαντά: «Δεν το γνώριζα. Ουδείς γνώριζε αυτή την κατάσταση, όπως τουλάχιστον διαμορφώθηκε. Ξέραμε ότι υπήρχαν προβλήματα αλλά όλος αυτός ο μύθος ότι εμείς γνωρίζαμε κλπ. Είναι απλώς ένας μύθος».\n«Ο κ. Προβόπουλος το μόνο που μας είπε ότι φοβάται ότι θα μπορούσε να πάει και διψήφιο, δηλαδή κοντά στο 10%. Τελικά και αυτός έπεσε έξω. Πήγε 15,6% το έλλειμμα. Αλλά δεν ήταν σίγουρος. Δεν είχε συγκεκριμένα στοιχεία. Τα συγκεκριμένα στοιχεία τα είχανε συγκαλύψει οι κυβερνήσεις του Καραμανλή, οι υπουργοί του Καραμανλή και μάλιστα δεν δημοσιεύανε καν το τελευταίο τρίμηνο τα στοιχεία του προϋπολογισμού», υπογραμμίζει και καταλήγει«Υπήρχε λοιπόν μια συστηματική συγκάλυψη του πραγματικού προβλήματος της χώρας, κάτι το οποίο αυτό στοίχισε πολύ περισσότερο από το ίδιο το έλλειμμα».\n«Σοκ για μας, να βλέπουμε τα νούμερα του ελλείμματος να ανεβαίνουν συνεχώς, καθώς ερχόντουσαν σιγά, σιγά από τα διάφορα υπουργεία, τις διάφορες διοικήσεις των οργανισμών τα κόστη, τα λεφτά που είχαν ξοδευτεί και είχαμε φτάσει σε ένα τεράστιο έλλειμμα το 2009» (...) «Και οι Ευρωπαίοι είχαν υποστεί σοκ. Αλλά το σοκ γι αυτούς δεν ήταν και τόσο μεγάλο. Έχουν και αυτοί ευθύνη, όπως και το ΔΝΤ. Διότι όλα αυτά δεν τα δημοσιοποιούσαν. Δεν δημοσιοποίησαν τις διάφορες επιστολές, τις οποίες είχαν στείλει στην κυβέρνηση Καραμανλή κατά καιρούς, οι οποίες λέγανε πρέπει να πάρετε μέτρα διότι ξεφεύγει ο προϋπολογισμό σας. Αυτά αποκαλύφθηκαν αργότερα».\n«Θα μπορούσαμε να είχαμε βρεθεί - όπως βρεθήκαμε και άλλες φορές - και σε πολυτελές γραφείο. Το ουσιαστικό περιεχόμενο ήταν ότι θέλαμε και οι δύο έναν ευρωπαϊκό μηχανισμό. Δεν μπορούσε να αντιμετωπιστεί το πρόβλημα όχι μόνο της Ελλάδας αλλά και της Ευρώπης χωρίς να κινητοποιηθούν οι ευρωπαϊκές δυνάμεις». Υπογραμμίζει δε πως, ο κ. Στρος Καν είπε ας φτιάξει η Ευρώπη μηχανισμό. Ο ίδιος δεν θεωρούσε την συμμετοχή του ΔΝΤ απαραίτητη. Δεν την ήθελε» και σημειώνει «Τεχνική βοήθεια ναι, όπως είχε ξεκινήσει και από το 2005 επί κ. Καραμανλή. Αυτό είναι άλλο αλλά το να υπάρξει βοήθεια από το ΔΝΤ».\nΣε ερώτημα εάν είχε κι άλλες κρυφές συναντήσεις με τον κ. Στρος Καναπαντά: «Πρώτα από όλα κρυφές δεν είχα συναντήσεις, όχι. Αλλά εγώ είχα πει από την αρχή ότι εγώ έχω επαφές με όλους. Ήταν υποχρέωση μου».\nΓια το κούρεμα χρέους ο πρώην πρωθυπουργός αναφέρει πως\n«απαγορευόταν αυτή η λέξη και συμπληρώνει «ότι θετικότερο είναι να γίνει για την Ελλάδα, θα γίνει, όταν εσείς αποδείξετε πια ότι είστε αξιόπιστοι».\nΓια το κίνημα των αγανακτισμένων , όπως εξήγησε,\nδεν το φοβήθηκε αλλά αισθάνθηκε ότι «έχουμε παραπλανήσει» και ότι στόχος του ίδιου του κινήματος ήταν « να παραπλανήσει από το πραγματικό πρόβλημα και τις πραγματικές μας ανάγκες». Δηλαδή την υλοποίηση του Μνημονίου αφού, όπως είπε «το δεύτερο μνημόνιο θα είχε τελειώσει πολύ γρηγορότερα και δε θα είχαμε ανάγκη ένα τρίτο μνημόνιο».\n«τα γεγονότα με έπεισαν ότι αν δεν υπάρξει μια απόφαση του ελληνικού λαού για να προχωρήσουμε είτε έτσι, είτε αλλιώς, θα δημιουργούνταν ανυπέρβλητα εμπόδια αυτή η διχόνοια και αυτή η αντιπαράθεση στην υλοποίηση του προγράμματος». Και τονίζει ότι είχε ενημερώσει για την πρόθεσή του αυτή έναν μήνα πριν τόσο την κ. Μέρκλε, όσο και τους Μπαρόζο, Βαν Ρομπάι, Γιούνκερ και το διπλωματικό γραφείο του κ. Σαρκοζί. Αναφέρει δε ότι η Γερμανίδα καγκελάριος είχε αντιδράσει με κατανόηση και μάλιστα «είχε πει επί λέξει ναι, το κατανοώ, σκέφτομαι ακόμη και εγώ δημοψήφισμα στη Γερμανία για να αλλάξουμε το Σύνταγμα γιατί χρειάζεται αλλαγή Συντάγματος για την υιοθέτηση πολλών εκ των μεταρρυθμίσεων της ΕΕ γύρω από το θέμα του συντονισμού των οικονομιών, άρα και το θέμα του μηχανισμού στήριξης''».\nΓια τα γαλλικά του Σαρκοζί και τις Κάννες ο κ. Παπανδρέου τόνισε χαρακτηριστικά\n«η Μέρκελ στήριξε (σσ την απόφαση για διεξαγωγή δημοψηφίσματος). Ήταν θετική. Ο κ. Σαρκοζί ήταν έξαλλος, κακός αλλά είναι και ο χαρακτήρας του. Πιθανώς του χάλασα το πάρτι των G20». Ωστόσο, για τα... γαλλικά του κ. Σαρκοζί ο ίδιο είπε ότι τα σχετικά δημοσιεύματα ήταν «υπερβολές».\nΣτην ερώτηση εάν επιστρέφοντας στην Αθήνα συζήτησε με τον κ. Βενιζέλο είπε ότι «Πάντα συζητούσαμε και πάντα συζητάμε. Αλλά εγώ δεν θέλω να μιλήσω τι είπαμε και τι δεν είπαμε», σημειώνοντας ωστόσο ότι αν και δεν θέλει να κάνει «κουτσομπουλιό» ο κ. Βενιζέλος θα πρέπει να «μιλήσει ο ίδιος για τις αποφάσεις του».\n«Yπήρχε μια «μικρή ανταρσία από το καλοκαίρι» και γι' αυτό διατυπώνει πως «βρισκόμουν εν όψει μιας κατάστασης, όπου πιθανώς αν ζητούσα η Βουλή να επικυρώσει το δημοψήφισμα να μην γινόταν και να πηγαίναμε σε εκλογές. Ο κ. Σαμαράς αυτό ήθελε». Και προσθέτει: «Θα έλεγα ότι η εσωκομματική αντίθεση δεν μου επέτρεψε να προχωρήσω στην ψήφιση του δημοψηφίσματος».\nΩς παράδοξο χαρακτηρίζει ο κ. Παπανδρέου την απόφασή του να ζητήσει ψήφο εμπιστοσύνης και τη δικαιολογεί ως\n«μια πολύ δύσκολη κατάσταση» αφού «έπρεπε να συνεχίσει το πρόγραμμα» με «ευρύτερη συναίνεση εφόσον αυτό δεν μπορούσε να γίνει μέσω δημοψηφίσματος».\nΣχετικά με τους βαρείς χαρακτηρισμούς οι οποίοι του έχουν αποδοθείαπαντά πως\n«Οπωσδήποτε ανθρώπινα αυτό πονάει τον καθένα και μάλιστα για έναν πολιτικό που έχει μια πορεία και έχει ζήσει πολλές στιγμές σκληρών διαπραγματεύσεων, έχει παλέψει για την πατρίδα, έχει προσφέρει με τον τρόπο του σε διάφορους τομείς». Ωστόσο, δεν θεωρεί ότι έχει αδικηθεί από τους Έλληνες.\nΓια τον ΣΥΡΙΖΑ αναφέρει πως\n«πρώτα από όλα εκμεταλλεύτηκε, όπως παλιότερα και η Ν.Δ., τον πόνο του ελληνικού λαού, δημιούργησε ελπίδες, που δυστυχώς βασίστηκαν σε μυθεύματα, ενώ ήξερε πια ποια είναι η πραγματικότητα». Στην ερώτηση εάν πρόκειται για το νέο ΠΑΣΟΚ εξηγεί ότι «ίχε μια ευκαιρία να μετεξελιχθεί σε ένα δημοκρατικό αριστερό κόμμα, αλλά δεν ξέρω αν την έχει ακόμη. Δεν ήρθε η επανάσταση. Θα μπορούσε όμως να κάνει μεταρρυθμίσεις. Θα μπορούσε πιο γρήγορα να υλοποιήσει το μνημόνιο και να διαπραγματευτεί σοβαρά στην αρχή».\nΓια τον κ. Βαρουφάκη εξηγεί πως δεν υπήρξε ποτέ σύμβουλός του.\n«Έχω ζήσει την προσφυγιά. Ξέρω τι είναι. Δεν πήγα με βάρκα βέβαια, αλλά έζησα την εξορία. Ο πατέρας μου δυο φορές, ο παππούς μου έξι. Ξέρω τι σημαίνει εξορία και θα έλεγα πολλοί στην Ελλάδα ξέρουν τι σημαίνει προσφυγιά».\nΣχολιασμός Θέματος «Παπανδρέου: Ήταν μονόδρομος το Μνημόνιο για τη χώρα - Δεν ήθελα το ΔΝΤ εγώ αλλά η Γερμανία»


Αλλαγές εκ βάθρων στο νέο Audi Q5\nΠρώτη καταχώρηση: Δευτέρα, 7 Απριλίου 2014, 19:35\nΠιο δυναμική σχεδίαση, μειωμένο βάρος, καλύτερη οδική συμπεριφορά και αποδοτικούς κινητήρες, που συνδυάζουν τις επιδόσεις με την χαμηλή κατανάλωση καυσίμου και τις εκπομπές ρύπων, θα έχει η νέα γενιά του Q5.\nΗ Audi έχει ξεκινήσει την εξέλιξη του μεσαίου SUV, το οποίο θα τοποθετηθεί κάτω από το καινούργιο Q7. Αναμένεται να παρουσιαστεί το 2016 και θα κατασκευαστεί πάνω στην προηγμένη πλατφόρμα MBL. Σε σχέση με την τωρινή γενιά, θα έχει πιο αιχμηρή σχεδίαση, με το βάρος του αμαξώματος να είναι μειωμένο κατά 100 κιλά.\nΑισθητικά, θα διακρίνεται από τους επιθετικούς προβολείς τεχνολογίας LED και την επιβλητική μάσκα, με την καμπίνα να είναι πιο ευρύχωρη και πρακτική. Το ταμπλό θα είναι όμοιο με αυτό του TT, με τον κλασικό πίνακα οργάνων να αντικαθίσταται από οθόνη TFT.\nΣε ότι αφορά τους κινητήρες, θα δούμε καινούργια τετρακύλινδρα και εξακύλινδρα μοτέρ, καθώς και μια plug-in υβριδική έκδοση.\nΤελευταία ενημέρωση: Δευτέρα, 7 Απριλίου 2014, 19:35


Με «τσιμπημένη» τιμή ξεκίνησε χθες η διάθεση του πετρελαίου θέρμανσης στο Ρέθυμνο - Ρεθεμνιώτικα Νέα\nΚαι μπορεί μέχρι στιγμής οι καιρικές συνθήκες που επικρατούν στην Κρήτη και στο Ρέθυμνο να μην ευνοούν στην προμήθεια του πετρελαίου θέρμανσης, εντούτοις, οι καταναλωτές της περιφέρειας (κατ' επέκταση και του Ρεθύμνου) θα πρέπει φέτος να βάλουν «βαθιά» το χέρι στην τσέπη για να προμηθευτούν έστω και λίγα λίτρα.\nΕπιπλέον ο πρόεδρος της Ένωσης Βενζινοπωλών του Νομού, μίλησε και για την πάγια διεκδίκηση των συναδέλφων του - πρατηριούχων που ζητούν την κυβέρνηση να προχωρήσει στην μείωση του ειδικού φόρου κατανάλωσης στα καύσιμα, ώστε -όπως είπε- το εν λόγω προϊόν να γίνει περισσότερο «ελκυστικό» για τους καταναλωτές.\n«Οι καταναλωτές θα πρέπει να γνωρίζουν -όπως ανέφερε χαρακτηριστικά- ότι σε περίπτωση που είχε μειωθεί ο ειδικός φόρος κατανάλωσης στα καύσιμα όπως ζητάμε εδώ και τόσα χρόνια, φέτος η τιμή του πετρελαίου θέρμανσης θα ήταν μεταξύ 0,85 έως 0,87 ευρώ το λίτρο. Αυτό σημαίνει ότι το καταναλωτικό κοινό θα είχε περισσότερα κίνητρα για να το προμηθευτεί».\n- Αύξηση του ύψους της επιδότησης. Δηλαδή, από 16 λεπτά το λίτρο που είχε οριστεί τη σεζόν 2018-2019 σχεδιάζεται να αυξηθεί στα επίπεδα των 18-20 λεπτών του ευρώ ανά λίτρο.\n- Ενίσχυση των νοικοκυριών που κατοικούν στις περιοχές της πρώτης και δεύτερης κλιματικής ζώνης και που αντιμετωπίζουν τις μεγαλύτερες δαπάνες για θέρμανση.\n- Έγγαμοι και όσοι έχουν συνάψει σύμφωνο συμβίωσης με ετήσιο συνολικό οικογενειακό εισόδημα μέχρι 20.000 ευρώ και ακίνητη περιουσία αντικειμενικής αξίας μέχρι 250.000 ευρώ. Το εισοδηματικό όριο των 20.000 ευρώ προσαυξάνεται κατά 2.000 ευρώ για κάθε εξαρτώμενο τέκνο.\n- Μονογονεϊκές οικογένειες με ετήσιο συνολικό εισόδημα μέχρι 22.000 ευρώ και ακίνητη περιουσία αντικειμενικής αξίας μέχρι 250.000 ευρώ. Το εισοδηματικό όριο των 22.000 ευρώ προσαυξάνεται κατά 2.000 ευρώ για κάθε εξαρτώμενο τέκνο μετά το πρώτο.


ΒΕΡΟΙΑ-ΛΟΥΤΡΑ ΠΟΖΑΡ-ΝΑΟΥΣΑ-ΕΔΕΣΣΑ-ΠΑΝΑΓΙΑ ΣΟΥΜΕΛΑ– ΛΙΤΟΧΩΡΟ 11/06 3 ημέρες - Fairworld Travel Services\nΑρχική Σελίδα » Εκδρομές » ΒΕΡΟΙΑ-ΛΟΥΤΡΑ ΠΟΖΑΡ-ΝΑΟΥΣΑ-ΕΔΕΣΣΑ-ΠΑΝΑΓΙΑ ΣΟΥΜΕΛΑ– ΛΙΤΟΧΩΡΟ 11/06 3 ημέρες\nΒΕΡΟΙΑ-ΛΟΥΤΡΑ ΠΟΖΑΡ-ΝΑΟΥΣΑ-ΕΔΕΣΣΑ-ΠΑΝΑΓΙΑ ΣΟΥΜΕΛΑ– ΛΙΤΟΧΩΡΟ 11/06 3 ημέρες\n3ήμερη απόδραση στην κεντρική Μακεδονία. Λουτρά Πόζαρ\nΑΝΑΧΩΡΗΣΗ : 11/06/22\n1η Μέρα ΑΘΗΝΑ – ΠΑΛΑΙΟΣ ΑΓΙΟΣ ΠΑΝΤΕΛΕΗΜΩΝ – ΛΟΥΤΡΑ ΠΟΖΑΡ\nΑναχώρηση από Σύνταγμα νωρίς το πρωί. Με ενδιάμεσες στάσεις καθ’ οδόν θα φτάσουμε σε ένα από τα ομορφότερα μέρη της Μακεδονίας, τον παλαιό Άγιο Παντελεήμονα. Ο αναπαλαιωμένος και διατηρητέος παραδοσιακός οικισμός βρίσκεται σε υψόμετρο 700μ., με εξαιρετική θέα προς τον Θερμαϊκό κόλπο και τις ακτές της Νότιας Πιερίας. Eλεύθερος χρόνος για γεύμα στις παραδοσιακές ταβέρνες της περιοχής. Κατόπιν θα μεταβούμε στο ξενοδοχείο μας στο Λουτράκι Αριδαίας για παραλαβή δωματίων και τακτοποίηση. Στην συνέχεια θα κατευθυνθούμε στα Λουτρά Πόζαρ όπου θα απολαύσουμε τις ευεργετικές ιδιότητες των ιαματικών νερών. Ξενοδοχείο. Διανυκτέρευση.\n2η Μέρα ΛΟΥΤΡΑ ΠΟΖΑΡ – ΕΔΕΣΣΑ – ΒΕΡΟΙΑ\nΜετά το πρωινό μας αναχωρούμε για το Λουτράκι Αριδαίας για να απολαύσουμε τις ιαματικές πηγές και τα θερμά λουτρά. Η εναλλαγή των θερμών νερών με τα κρύα του Θερμοπόταμου μας αναζοωγονεί. Όσοι δεν επιθυμούν να κάνουν μπάνιο στις ανοικτές πισίνες μπορούν να απολαύσουν καφέ ή άλλο ρόφημα στο cafe του χώρου. Κατόπιν θα αναχωρήσουμε για την Έδεσσα. Θα περιηγηθούμε στο πάρκο καταρρακτών και θα απολαύσουμε τον εντυπωσιακό καταρράκτη Κάρανο., την παλιά συνοικία Βαρόσι με τα παραδοσιακά αρχοντικά. Στην επιστροφή για τη Βέροια θα κάνουμε μια στάση στο πάρκο με το πλατανόδασος και τα νερά της Αράπιτσας στον Άγιο Νικόλαο της Νάουσας. Επιστροφή στο ξενοδοχείο. Διανυκτέρευση.\n3η Μέρα ΠΑΝΑΓΙΑ ΣΟΥΜΕΛΑ – ΛΙΤΟΧΩΡΟ – ΑΘΗΝΑ\nΠρωινό στο ξενοδοχείο και αναχώρηση για την Παναγία Σουμελά στην Καστανιά Βερμίου. Να προσκυνήσουμε την εικόνα και να θαυμάσουμε τα κειμήλια που είναι συνυφασμένα με τον ξεριζωμό του Ποντιακού Ελληνισμού από την πατρογονική εστία, τον Πόντο. Η Θαυματουργή εικόνα της Παναγίας Σουμελά, θεωρείται από μια από τις πρώτες απεικονίσεις της Μεγαλόχαρης στον κόσμο και σύμφωνα με την παράδοση φιλοτεχνήθηκε από τον ίδιο τον Ευαγγελιστή Λουκά. Επιστροφή στην Αθήνα με τις απαραίτητες στάσεις, γεμάτοι εμπειρίες,\nΤΙΜΗ 154€ ΚΑΤ ΑΤΟΜΟ ΣΕ ΔΙΚΛΙΝΟ ΔΩΜΑΤΙΟ\n∆ιαμονή σε επιλεγμένο ξενοδοχείο 4 epoxes https://4-epoxes.gr με πρωινό\nείσοδοι μουσείων και αρχαιολογικών χώρων Ό,τι αναφέρεται στο πρόγραμμα ως προαιρετικό Τοπικοί δημοτικοί φόροι όπου απαιτούνται\nΠΛΗΡΟΦΟΡΙΕΣ COVID 19:Για την επιβίβαση σας στο πούλμαν θα πρέπει να προσκομίσετε πιστοποιητικό εμβολιασμού ή νόσησης ή πιστοποιητικό αρνητικού αποτελέσματος P.C.R Test ή Rapid Test της προηγούμενης ημέρας.


Επίθεση αντιεξουσιαστών σε καθηγήτρια του Παντείου. - Πειραϊκό Κύμα\nHome » Κοινωνία » Επίθεση αντιεξουσιαστών σε καθηγήτρια του Παντείου.\nΕπίθεση αντιεξουσιαστών σε καθηγήτρια του Παντείου.\nbreak slider Αντιεξουσιαστές Επίθεη Καθηγήτρια Πάντειο Πανεπιστήμιο 2018-02-28\nPrevious: Έξι αλλαγές στο κυβερνητικό σχήμα.\nNext: Σύσκεψη την Πέμπτη στο ΥΝΑ για τα δρομολόγια πλοίων της Golden Star Ferries.


«news247.gr» - Νικήτας Κακλαμάνης\nΑΡΧΗ » site, Πολιτική, Συνεντεύξεις\n11 Νοεμβρίου 2015 – 11:36\nΔιαβάστε εδώ τη συνέντευξη του Νικήτα Κακλαμάνη, όπως δημοσιεύθηκε στον ιστότοπο «news247.gr».\nΘα ήθελα το σχόλιό σας για την πολιτική διαχείριση που έκανε η ΝΔ σχετικά με τον ξυλοδαρμό του Γιώργου Κουμουτσάκου και κυρίως για το ότι η ΝΔ απέφυγε να ανοίξει στο μέτρο που θα περίμενε κανείς μέτωπο με τη Χρυσή Αυγή για την επίθεση στο βουλευτή σας. Απεναντίας είδαμε περισσότερο, τουλάχιστον αρχικά, να κατηγορείτε το ΣΥΡΙΖΑ ως υποκινητή των επεισοδίων.\nΌποιος παρακολουθεί τα δρώμενα μέσα στο Κοινοβούλιο γνωρίζει πολύ καλά ότι ο “στοχοποιημένος εχθρός” της Χρυσής Αυγής δεν είναι ο ΣΥΡΙΖΑ αλλά η Νέα Δημοκρατία. Το πολιτικό χάσμα μεταξύ της ΝΔ και της ΧΑ ήταν και παραμένει αγεφύρωτο. Οι ενδείξεις της απαράδεκτης επίθεσης κατά του συναδέλφου μου κ. Γιώργου Κουμουτσάκου οδηγούν σχεδόν με βεβαιότητα προς αυτή την κατεύθυνση. Αναμένουμε τη σύλληψη των δραστών, που η ηγεσία της ΕΛ.ΑΣ. φαίνεται ότι «ξέχασε» μέχρι στιγμής, για να μιλάμε επί ουσιαστικών δεδομένων. Τον ΣΥΡΙΖΑ δεν τον κατηγορήσαμε ως υποκινητή των επεισοδίων αλλά ως αιτία του συλλαλητηρίου, μετά τις ανιστόρητες δηλώσεις του υποτιθέμενου υπουργού Παιδείας και Θρησκευμάτων…\nΗ ΝΔ κατηγορεί για «ενδοτισμό» στα εθνικά θέματα τον Αλέξη Τσίπρα ενόψει του ταξιδιού του στην Άγκυρα επειδή «ποιεί την νήσσαν» για τις δηλώσεις Φίλη, όπως υποστηρίζει ο αρχηγός του κόμματός σας. Ωστόσο την ίδια κατηγορία θα μπορούσε να απευθύνει κάποιος και στη ΝΔ καθώς δεν έχει αποδοκιμάσει ευθέως τον πρόεδρο της Κομισιόν για τις δηλώσεις του, που επαναφέρουν εμμέσως τη θεωρία των γκρίζων ζωνών στο Αιγαίο όταν λέει ότι δεν έχει καμία σημασία αν είναι αρμόδια η Ελλάδα ή Τουρκία για 10 χιλιόμετρα θάλασσας. Η άποψή σας ποια είναι;\nΠροφανώς ξεχνάτε τη θέση του Β. Μεϊμαράκη στο συνέδριο του Λαϊκού Κόμματος στην Μαδρίτη, όπου τους ανάγκασε να αλλάξουν το κείμενο, αφού μέσα σ’ αυτό περιλαμβάνετο-με άλλη φρασεολογία (κοινές περιπολίες)- η άποψη Γιούνκερ για “10 χιλιόμετρα θάλασσας“. Τέτοιου είδους δηλώσεις είναι εκτός ευρωπαϊκού δικαίου, εκτός διεθνών συμφωνιών και εκτός κοινής εξωτερικής πολιτικής της Ένωσης. Η Ελλάδα δεν διεκδικεί τίποτα που δεν της ανήκει αλλά και δεν παραχωρεί τίποτα απ’ αυτά που η ιστορία και οι διεθνείς συνθήκες έχουν καθορίσει. Αυτά που για τον κ. Γιούνκερ είναι λεπτομέρειες για εμάς είναι η ιστορία μας.\nΤις καταγγελίες-Πανούση πως τις κρίνετε και ποιες σκέψεις έρχονται στο μυαλό σας για τη πολιτική στιγμή που επέλεξε ο πρώην υπουργός να τις δημοσιοποιήσει;\nΟι καταγγελίες του κ. Πανούση είναι τόσο συγκλονιστικές που μοιάζουν «απίστευτες». Η υπόθεση αυτή πήρε ήδη τον δρόμο της διαλεύκανσης από τη τακτική δικαιοσύνη. Η Ν.Δ. περιμένει ουσιαστικές απαντήσεις και πάντως σε καμία περίπτωση μη διανοηθούν οι όποιοι… κουκούλωμα της υπόθεσης. Για μία ακόμη φορά ο κ. Τσίπρας παριστάνει τον «μουγγό» πρωθυπουργό. Το γιατί τώρα και όχι πριν ή όχι μετά, μικρή σημασία έχει, αλλά σε αυτά τα ερωτήματα απευθυνθείτε στους πρωταγωνιστές, τον κ. Πανούσης και τη κυβέρνηση…\nΈχετε εκφράσει την άποψη ότι η κυβέρνηση διαθέτει 155 βουλευτές οπότε έχει την πλειοψηφία να αναλάβει το πολιτικό κόστος για να περάσει τα μέτρα του μνημονίου από τη βουλή. Τελικά το πρόβλημα είναι ποιος θα πάρει το πολιτικό κόστος ή αν πρέπει ή δεν πρέπει να ψηφιστούν αυτά καθ’ αυτά τα μέτρα; Δηλαδή αν η ΝΔ κέρδιζε τις εκλογές στις 20 Σεπτεμβρίου και γινόταν κυβέρνηση τι περιθώρια είχε να φέρει διαφορετικά μέτρα;\nΥπενθυμίζω ότι επί ΝΔ η τρόικα, τώρα το κουαρτέτο, δεν τόλμησε να θέσει πρόβλημα με τον ΦΠΑ των νησιών. Μειώσαμε τον ΦΠΑ της εστίασης από 23% σε 13%, ψηφίσαμε προϋπολογισμό χωρίς την έγκρισή τους, μειώσαμε το φόρο στο πετρέλαιο θέρμανσης, μειώσαμε την έκτακτη εισφορά κατά 30%, χωρίς -όπως ισχυρίζεται ο ΣΥΡΙΖΑ- να κάνουμε “σκληρές διαπραγματεύσεις”. Γιατί όλα αυτά;\nΓιατί έστω και σημειακά είχαμε ανάπτυξη, η ανεργία σιγά-σιγά είχε αρχίσει να μειώνεται και γιατί οι θεσμικές μεταρρυθμίσεις (που είχαν πράγματι αργήσει) ήταν δρομολογημένες. Αυτή τη στρατηγική θα ακολουθούσαμε και τώρα, χωρίς τυμπανοκρουσίες και ψεύτικα λόγια. Εμείς δεν υποσχεθήκαμε αυξήσεις στις συντάξεις και αφορολόγητο στους αγρότες. Υποσχεθήκαμε αναμόρφωση του ασφαλιστικού, δύσκολη αλλά χωρίς οριζόντιες μειώσεις, φορολόγηση του πραγματικού αγροτικού εισοδήματος αλλά όχι εξόντωση των νέων αγροτών… Θα είχαμε τελειώσει τις ιδιωτικοποιήσεις (ΟΛΠ, αεροδρόμια, Ελληνικό, Αστέρας) και τα έσοδα αυτά θα μπορούσαν αποτελέσουν ισοδύναμα για πχ το 23% στην ιδιωτική εκπαίδευση.\nΤις αντοχές της κυβέρνησης πως τις κρίνετε; Η ΝΔ υπό ποιους όρους και προϋποθέσεις θα αναλάμβανε κυβερνητικές ευθύνες στην παρούσα βουλή;\n«Το συνέδριο του κόμματός μας, η ΚΟ της ΝΔ και ο νεοεκλεγείς αρχηγός μας θα καθορίσουν αυτές τις προϋποθέσεις. Προσωπικά πιστεύω ότι η αυτή η Βουλή θα εκλέξει, αν χρειασθεί, άλλη κυβέρνηση υπό τον κ. Τσίπρα (θα το πιει το ποτήρι) αλλά προσωπικά ουδόλως με ενδιαφέρει η συμμετοχή της ΝΔ σ’ αυτή. Οι εναγκαλισμοί πάνω στην εξέδρα, έχουν και τις επιπτώσεις τους…»\nΗ εκλογή νέου προέδρου στη ΝΔ πως βλέπετε να εξελίσσεται; Υπάρχει κάτι που σας ανησυχεί;\nΕύχομαι και ελπίζω χιλιάδες μέλη και φίλοι της ΝΔ να προσέλθουν στις κάλπες. Η ενότητα της παράταξης και της ΝΔ δεν κινδυνεύουν. «Έχουν γνώση οι φύλακες». Ο Βαγγέλης Μεϊμαράκης εγγυάται αυτή την ενότητα και για αυτό και θα τον ψηφίσω. Ένας επί πλέον λόγος είναι και η δέσμευση, που έδωσε στα Ιωάννινα για επαναφορά του ιστορικού μας συμβόλου, του πυρσού. Ενός συμβόλου, το οποίο ουσιαστικά μεταλαμπαδεύει τις παραδόσεις και τις αξίες της ΝΔ από γενιά, σε γενιά εδώ και 40 χρόνια.\nΕίχατε δηλώσει πριν από μερικές εβδομάδες ότι συγκεκριμένοι επιχειρηματίες παρεμβαίνουν στα εσωκομματικά της ΝΔ υπέρ συγκεκριμένων υποψηφίων. Δεν θεωρείτε βαριά μια τέτοια καταγγελία για να μην αναφερθείτε σε ονόματα και επιχειρηματιών και υποψηφίων; Τέτοιες καταγγελίες όταν δεν γίνονται επώνυμα δεν λειτουργούν ως «λάσπη στον ανεμιστήρα»;\nΕίπα επί λέξει: “Ακούω ότι εξωθεσμικά τζάκια επιχειρούν να παρέμβουν στην εκλογή του νέου αρχηγού. Αν αυτό ισχύει, λογαριάζουν χωρίς τον ξενοδόχο… κτλ”. To ότι πολλοί “ενοχλήθηκαν” απ’ αυτή την γενική δήλωσή μου, σημαίνει ότι η προειδοποίηση έπιασε τόπο. Τα περί “λάσπης στον ανεμιστήρα” δεν με αγγίζουν, όχι τώρα αλλά από το 1990, που είμαι παρών στο δημόσιο βίο της χώρας. Ο καθένας από εμάς έχει την ιστορία του…


By Fenia Zanni\t28 Σεπτεμβρίου 2017 26 Απριλίου, 2018 No Comments\nΗ τέχνη της γραφιστικής έχει γνωρίσει μεγάλη εξέλιξη τα τελευταία χρόνια, αφού αποτελεί το εργαλείο μέσω του οποίου επιμελείται κανείς την εμφάνιση ενός digital «αντικειμένου». Εξυπηρετώντας όμως καθημερινά πρακτικούς σκοπούς, λίγοι είναι εκείνοι που θυμούνται πως εκτός από εργαλείο, η γραφιστική είναι και μια αρκετά ενδιαφέρουσα σύγχρονη τέχνη.\nΈνας από αυτούς είναι ο γραφίστας Ben Wiseman. Με το μινιμαλιστικό του ύφος, αντλεί έμπνευση από την καθημερινότητα της Νέας Υόρκης, όπου και εδρεύει. Έτσι, δημιουργεί γραφιστικές απεικονίσεις της πρωτεύουσας και όχι μόνο. Κρίσιμα ή και μη, τα γεγονότα της κοινωνίας του και όλου του κόσμου – από το Brexit μέχρι και τα “matches” του Tinder – γίνονται μινιμαλιστικά illustrations, που ενίοτε ξαφνιάζουν. Άλλωστε οι έντονες γραφιστικές απεικονίσεις του, αφηγούνται με έναν μοναδικό τρόπο το τι συμβαίνει στον κόσμο μας, με πολλή φαντασία.\nΠερισσότερες πληροφορίες για τον ίδιο τον Ben Wiseman καθώς και για το μινιμαλιστικό γραφιστικό του έργο, μπορείς να βρεις στην ομώνυμη ιστοσελίδα του, κάνοντας κλικ εδώ.\nPrevious PostInstagram Live για 2 | Νέα δυνατότητα για live με 2 χρήστες ταυτόχρονα\nNext PostΟ Gauvin Lapetoule περπατά, κοιτά ψηλά & φωτογραφίζει τη Βαρκελώνη


Η EUROTEL Group παρουσιάζει το «The Anti-Covid19 Hospitality Project» - etravelnews.gr\nH EUROTEL Group σταθερός και στρατηγικός συνεργάτης των μεγαλύτερων εταιρειών στον κλάδο των Ξενοδοχείων και της Εστίασης, παρουσιάζει το «The Anti-Covid19 Hospitality Project», με στόχο την πρόταση άμεσα εφαρμόσιμων λύσεων που στοχεύουν στην ομαλή επαναλειτουργία των ξενοδοχείων, μέσα από λύσεις που ανταποκρίνονται απόλυτα στους νέους αυστηρούς κανόνες διατηρώντας όμως την τόσο σημαντική αμεσότητα της σχέσης του Ξενοδόχου με τους πελάτες του.\nΟ Όμιλος EUROTEL δίνει δυναμικά το παρόν στην αγορά με λύσεις που πραγματικά ανταποκρίνονται στις ανάγκες των ξενοδοχείων και της εστίασης, δίνοντας τη δυνατότητα διάθεσης των υπηρεσιών τους, σύμφωνα με τους κανονισμούς και τα νέα μέτρα.\nESODOS Mobile App: Κρατήστε τις αποστάσεις με τους πελάτες μόνο εκεί που απαιτείται!\nΜε την προσθήκη του ESODOS στην υποδομή σας ενισχύετε τις σχέσεις με τους πελάτες σας, παρέχοντας μια πιο προσωποποιημένη εμπειρία διαμονής, ενώ παράλληλα εφαρμόζετε όλα τα απαραίτητα μέτρα φυσικής απόστασης!\nΜε μια σειρά από Online ανέπαφες λειτουργίες, προσφέρετε στους πελάτες σας και στο προσωπικό σας, τον πλήρη έλεγχο αλλά και την αίσθηση ασφάλειας που τόσο έχουν ανάγκη, εξοικονομώντας πολύτιμο χρόνο.\nΜια εφαρμογή που καθοδηγεί τον επισκέπτη σε όλη την ταξιδιωτική του εμπειρία.\nΤα δυνατά σημεία του ESODOS mobile app με μια ματιά\n✓ Ανέπαφο και Real Time Check in & Check Out με το ξενοδοχειακό σύστημα του πελάτη\n✓ Online αποδοχή και υπογραφή των φορμών εγγραφής (registration form), πολιτικής απορρήτου και GDPR.\n✓ Έλεγχος στοιχείων της κράτησης από το χρήστη και αυτόματη ενημέρωση του Profile του στο PMS.\n✓ Bill View σε πραγματικό χρόνο με τις συναλλαγές και χρεώσεις του πελάτη ανά πάσα στιγμή.\n✓ Online κράτηση διαμονής, ενημέρωση για το status του δωματίου σε πραγματικό χρόνο.\n✓ Online κράτηση σε εστιατόριο ή στο SPA του ξενοδοχείου.\n✓ Ηλεκτρονική αποστολή και πρόσβαση του ηλεκτρονικού κλειδιού-mobile key μέσω του ESODOS (ASSA ABLOY Vingcard certified mobile app Partners).\n✓ Διαθέσιμο σε Android και IOS συσκευές.\nTouch + Dine: Καλύτερη οργάνωση και άμεσες online κρατήσεις στα εστιατόρια σας\nΗ εφαρμογή TOUCH + DINE, δίνει τη δυνατότητα άμεσου ελέγχου διαθεσιμότητας, πραγματοποίησης κρατήσεων και ακυρώσεων σε όλα τα εστιατόρια ενός ξενοδοχείου, παρέχοντας στους διαχειριστές ένα εύχρηστο εργαλείο για τη σωστή οργάνωση των ημερήσιων ή εβδομαδιαίων πλάνων τους.\nΠροσφέρει ταυτόχρονη ενημέρωση σε πολλαπλά σημεία, όπως: Reception, Restaurant Manager, F&B Manager και της κεντρικής διοίκησης για την κατάσταση των κρατήσεων ανά ημέρα και ώρα, επιτρέποντάς τους να οργανώσουν καλύτερα την κουζίνα, το προσωπικό τους, την προμήθεια υλικών ακόμα και την καλύτερη διανομή των πελατών σε όλα τα εστιατόρια.\nΗ εφαρμογή συμβάλει επίσης σημαντικά στη μεγιστοποίηση των εσόδων F&B.\nΤα δυνατά σημεία του TOUCH + DINE\n✓ Κρατήσεις μέσω call center, ESODOS mobile app, reception, kiosk και web-intranet και σε 24ωρη βάση.\n✓ Άμεση διασύνδεση με Oracle Hospitality OPERA PMS και Suite8.\n✓ Ταυτόχρονη διαχείριση κρατήσεων σε όλα τα εστιατόρια (Multiproperty management).\n✓ Ευέλικτη οργάνωση της διαθεσιμότητας των εστιατορίων για διαφορετικούς τύπους γευμάτων.\n✓ Δυνατότητα κρατήσεων, ακυρώσεων και εκτύπωσης κράτησης.\n✓ Δυνατότητα αναλυτικού Reporting.


Με το χρόνο μαθαίνουμε να αγαπάμε περισσότερο λιγότερους ανθρώπους – Μέρες Παράξενες…\n18/05/2017 13/05/2017 Νίκος Κ\nΜε την πάροδο του χρόνου, οι σχέσεις μας με ανθρώπους που κάποτε ήταν δυνατές και ανθεκτικές μπορεί να αρχίσουν να διαλύονται. Αυτό μπορεί να οφείλεται στις αλλαγές της ζωής ή σε διαπροσωπικές συγκρούσεις. Αυτό σημαίνει ότι η ομάδα των φίλων σας ξαφνικά θα μειωθεί δραματικά.\nΔεν χρειάζεται να αγαπάτε περισσότερους ανθρώπους: αρκεί να αγαπάτε τους ανθρώπους σας περισσότερο\nΌταν είστε 15 χρονών, σας αρέσει να περιβάλλεστε από ανθρώπους, να μαθαίνετε νέες ιδέες και να αποκτάτε νέες εμπειρίες. Όταν είστε 30 ή 40 οι προτεραιότητές σας αλλάζουν και σας κάνουν να είστε πιο επιλεκτικοί με τις «μάχες» σας.\nΜε αυτό τον τρόπο γίνεστε πιο ακριβείς και αναλυτικοί και θέλετε να ξέρετε τι σας προσφέρει η κάθε σχέση. Αντιλαμβάνεστε ότι υπάρχει μια μεγάλη ποικιλία επιλογών.\nΟι άνθρωποι έχουν την τάση να δίνουν απαντήσεις που είναι πολύ σταθερές σε αρκετά απλές ερωτήσεις οι οποίες συχνά καταλήγουν να υπονομεύουν τα ιδανικά σας από συναισθηματική άποψη.\nΜε αυτό θέλουμε να τονίσουμε ότι πολλές φορές κλείνετε τον κύκλο σας με έναν αμελή τρόπο.\nPrevious Οταν οι άνθρωποι σε απογοητεύουν…


ElvenKingdom: Μαΐου 2011\nΔημήτριος Αντωνίου: Δεκτή η μήνυση που υπέβαλλε για Έσχατη Προδοσία κατά της Κυβέρνησης\nTo ξόρκι κειμένου εκτελέστηκε απο τον Merlin στις 9:34 μ.μ. σκέψεις που μοιράστηκαν τα ξωτικα (4)\nΤον Κύριο Αντωνίου δεν τον ήξερα. Πριν απο λίγες ώρες για την ακρίβεια τον έμαθα.\nΕίδα μια σειρά απο 5 βιντεάκια στο yt και διάβασα και το κάτωθι άρθρο.\nΟ συγκεκριμένος άνθρωπος δεν φαίνεται απλά άλλος ένας γραφικός κύριος αλλά ειναι απόλυτα μεθοδικός και μιλά συγκεκριμένα. Η μήνυσε σε χρόνο ρεκόρ έγινε δεκτή και ξεκίνησε η προανάκριση. Μήπως τελικά έγινε η αρχή;\nΑΚΟΥΣΤΕ ΚΑΙ ΔΙΑΒΑΣΤΕ!\nΠαρουσιάζω κι εδώ το αρθρο που δημοσιεύθηκε στο fititis.gr\nΑπο τη σελίδα της Νελλυ Ψαρού παρουσιάζουμε μια ανασκόπηση των όσων διαδραματίστηκαν χθες στη Χαλκίδα , όπου ο Εισσαγελλέας εξέτασε την μήνυση για Αισχάτη Προδοσία, που κατέθεσε ο γιατρός Δημήτρης Αντωνίου, κατά των πολιτικών και βουλευτών που υπέγραψαν το μνημόνιο. Η μήνυση τελικά έγινε δεκτή, διαβάστε παρακάτω τις λεπτομέρειες των όσων έγιναν χθες στη Χαλκίδα:\nΕίχαμε όλοι(;) ακούσει ότι κάποιος έκανε μήνυση στην κυβέρνηση για έσχατη προδοσία, αλλά δεν δώσαμε σημασία. Λίγο αργότερα ακούσαμε ότι ο εισαγγελέας την έκανε δεκτή. Τότε είναι που κανείς μας δεν πίστευε στ’ αυτιά του – και στα μάτια του. Έτσι κι εγώ. Kαι, φύσει περίεργος άνθρωπος, έψαξα και βρήκα τον ίδιο τον μηνυτή, και παραβρέθηκα στην αρχή της διαδικασίας, στον ανακριτή στην Χαλκίδα. Κι απ’ ότι είδα, δεν ήμουν η μόνη…\nΟ κ. Δημήτρης Αντωνίου, 56 ετών, χειρούργος-ογκολόγος κάτοικος Χαλκίδας, κατέθεσε τον Μάιο μήνυση κατά των βουλευτών που υπέγραψαν το μνημόνιο, υπουργών, του Προέδρου της Δημοκρατίας αλλά και κατά των μελών της “Τρόικας” (ονομαστικά και με τις διευθύνσεις τους!) με την κατηγορία της εσχάτης προδοσίας. Όσον αφορά την ίδια τη μήνυση, το κείμενο της οποίας καθώς και πλήθος στοιχείων μπορεί να δει κανείς στο blog του κ. Αντωνίουhttp://zoidosia.blogspot.com, γίνεται ονομαστικά κατά των ανωτέρω υπευθύνων και με τρόπο που η διαδικασία δεν περνάει από τη Βουλή. Συγκεκριμένα, παρά την ασυλία που προσφέρεται από το Σύνταγμα σε βουλευτές και υπουργούς, η έσχατη προδοσία αποτελεί αυτόφωρο έγκλημα, για το οποίο ο εισαγγελέας μπορεί να διατάξει την άμεση δίωξη χωρίς την άδεια της Βουλής. Επίσης, παρόλο που το έγκλημα αυτό διαπράχτηκε στις 6 Μαΐου, επειδη είναι διαρκές η δίωξη μπορεί να γίνει ακόμη και σήμερα – όπως και γίνεται.\nΟ Εισαγγελέας Πρωτοδικών Αθηνών, προς μεγάλη έκπληξη όλων μας, ΔΕΝ έβαλε την υπόθεση στο αρχείο αλλά έκανε δεκτή τη μήνυση και ξεκίνησε τη διαδικασία ορίζοντας την προανάκριση. Μάλιστα, το έκανε αυτό με ιδιαίτερη ταχύτητα: έλαβε την υπόθεση στα χέρια του στα μέσα Οκτώβρη, και μέσα σε δύο μήνες την προχώρησε (για όσους ξέρουν τους ρυθμούς αυτών των διαδικασιών, πρόκειται πράγματι για μεγάλη έκπληξη). Έτσι, ορίστηκε η προανάκριση για την Τρίτη 11 Ιανουαρίου, οπότε και κατέθεσε ο κ. Αντωνίου στον ανακριτή στη Χαλκίδα.\nΣτην προανακριτική αυτή διαδικασία ο κ. Αντωνίου κατέθεσε συμπληρωματικά υπομνήματα και στοιχεία για την υπόθεση. Μια βασική περιγραφή αυτών μπορείτε να δείτε στο bloghttp://stoxasmos-politikh.blogspot.com: στο blog αυτό μπορείτε να βρείτε συγκεντρωμένα πολλά στοιχεία για την κατάθεση του κ. Αντωνίου, καθώς επίσης βίντεο από την ομιλία του αργότερα την ίδια μέρα αλλά και βίντεο από εκπομπές του τηλεοπτικού σταθμού Κόντρα, ο οποίος εδώ και καιρό φιλοξενεί τον κ. Αντωνίου στα δελτία ενημέρωσης του κ. Τέρενς Κουίκ. Έξω από το γραφείο του ανακριτή, αρκετός κόσμος ήταν συγκεντρωμένος και τον υποδέχτηκε με χειροκροτήματα.\nΑφού ο κ. Αντωνίου έκανε κάποιες σύντομες δηλώσεις προς τη δημοσιογράφο του τηλεοπτικού σταθμού Κόντρα προχώρησε μαζί με τους παρεβρισκόμενους προς το Δημοτικό Θέατρο Παπαδημητρίου, όπου και άλλος κόσμος τον περίμενε για να ξεκινήσει η εκδήλωση συμπαράστασης. Το θέατρο βρίσκεται απένταντι από το Εργατικό Κέντρο Χαλκίδας.\nΗ εκδήλωση αυτή είχε την ενεργό υποστήριξη απλών πολιτών αλλά και κινημάτων για την άμεση δημοκρατία.\nΕίναι εντυπωσιακή η προσέλευση του κόσμου: παρόλο που η είδηση δεν έχει διαδοθεί ιδιαίτερα, πάνω από 200 άτομα βρέθηκαν εκεί (σε μια δεδομένη χρονική στιγμή μέτρησα 150 καθήμενους). Εντυπωσιακή ήταν επίσης και η διασπορά των συμμετεχόντων: κάποιοι παρεβρισκόμενοι ήρθαν επί τούτου, μόνοι τους, από τις Σέρρες, τη Θεσσαλονίκη, την Κρήτη και την Κόρινθο! Στο γεμάτο θέατρο, λοιπόν, και μέσα σε ιδιαίτερη συγκίνηση, λόγω της θερμής υποδοχής που του επιφυλάχτηκε, ο κ. Αντωνίου έκανε την ομιλία του.\nΜιας και μπορεί να βρει κανείς όλη την επιχειρηματολογία του, ή να δει το βίντεο της ομιλίας του, δεν θα καλύψω εδώ με λεπτομέρεια τα λεγόμενά του, αλλά θα αρκεστώ σε μια μικρή αναφορά σε αυτά που μου έναναν ιδιαίτερη εντύπωση. Συγκεκριμένα, όπως ανέφερε ο κ. Αντωνίου, το Μνημόνιο είναι μια δανειακή σύμβαση η οποία όμως έχει αντικαταστήσει το ίδιο το Σύνταγμα: όπως και το Σύνταγμα, αναφέρει τις γενικές κατευθύνσεις της πολιτικής που πρέπει να ακολουθήσει η Ελλάδα και παραμέμππει στη συνέχεια σε νόμους που θα εξειδικεύουν αυτές τις κατευθύνσεις. Καταλύει δηλαδή το Σύνταγμα. “Αν είναι έτσι, να το δηλώσουμε επισήμως και να λεγόμαστε Τροϊτκιστάν” και όχι Ελλάδα, κι εμείς Τροϊκανοί!”, είπε χαρακτηριστικά. Βάση αυτής της δανειακής σύμβασης που υπογράψανε, αν δεν πληρώσουμε μία δόση, οι δανειστές μας μπορούν να προβούν σε κατάσχεση κάθε δημόσιας περιουσίας μας, χωρίς περιορισμό – εξ’ ου και τα δημοσιεύματα για τα νησιά μας! “Ποιος είναι ο λόγος νομίζετε που δεν υπεγράφη η σύμβαση για τον Αστακό;”, είπε, “γιατί δεν απάντησαν ποτέ γιατί δεν προχώρησε αυτή η σύμβαση; Αφού, το Ελληνικό κράτος δεν είχε δικαιοδοσία να υπογράψει τίποτα χωρίς τη συναίνεση των δανειστών του”. Μάλιστα, τυχόν δικαστική διένεξη που θα προκύψει (με πολίτες π.χ.) θα επιλύεται με το αγγλικό δίκαιο και όχι το ελληνικό, δηλαδή με το δίκαιο των δανειστών μας.\nΕπίσης έχει καταλυθεί το ίδιο το πολίτευμά μας, η Προεδρευομένη Κοινοβουλευτική Δημοκρατία, καθώς καταργείται στην πράξη η διάκριση των εξουσιών (που είναι θεμελιακή για την Κοινοβ. Δημοκρ.). “Δεν έχει νόημα να πάει κανείς στον στρατό πια, πρέπει να αρνηθούν οι νέοι να πάνε στο στρατό αφού πλέον ο στρατός δεν ανήκει στη χώρα και θα χρησιμοποιηθεί και εναντίον των πολιτών της”, είπε χαρακτηριστικά.\n“Ο κ. Παπούλιας είναι συγκατηγορούμενος διότι θα έπρεπε να έχει διαλύσει τη Βουλή”, είπε, τονίζοντας όμως ότι δεν έχει υπογράψει διάφορα προεδρικά διατάγματα μέχρι στιγμής. “Το Μνημόνιο προβλέπει οι ρυθμίσεις να γίνονται με Π.Δ. και όχι με νόμους, για να μην περνάνε από τη Βουλή”. “Κανονικά, όλοι οι βουλευτές που δεν συμφωνούν πρέπει να παραιτηθούν, να μην παραμένουν εκεί δίνοντας νομιμοποίηση σε αυτή τη Βουλή. Πώς θα στεκόταν τότε μία μονοκομματική Βουλή;”, είπε ο κ. Αντωνίου και στη συνέχεια προέτρεψε όλους μας “να μην αφήσουμε κανέναν τους να πλησιάσει τα μνημεία της χώρας και τα εθνικά σύμβολα στις εορτές (π.χ. 25η Μαρτίου), να μην πλησιάσει κανείς τους. [...] Σε αυτά τα χώματα χύθηκε αίμα για την ελευθερία, δεν μπορούν αυτοί να τα πουλάνε”. “Ο Τσολάκογλου καταδικάστηκε για εθνική αναξιότητα επειδή έδωσε το 1940 ως λεία πολέμου στρατιωτική περιουσία στους κατακτητές. Σε αυτούς που πουλάνε όλη την ελληνική γη για μια δανειακή σύμβαση, τι πρέπει να γίνει;” αναρωτήθηκε, τονίζοντας ότι τα χρήματα των δανείων αυτών, σύμφωνά πάντα με το ίδιο το Μνημόνιο, δεν προορίζονται για μισθούς και συντάξεις, όπως μας λένε, αλλά για τη στήριξη της ρευστότητας των τραπεζών!\nΠολλά ακόμη θα μπορούσα να γράψω γι’ αυτή την εξαίρετη μέρα. Με ιδιαίτερη χαρά, πάντως, διαπίστωσα ότι ο κ. Αντωνίου, δεν είναι ένας γραφικός τύπος που απλά “τα πήρε στο κρανίο”, αλλά ένας σοβαρός άνθρωπος που με μεθοδικότητα και πολύ δουλειά έκανε αυτό που θεώρησε καθήκον του. Με πολύ διάβασμα και έρευνα, βρήκε μόνος του όλα τα στοιχεία που αποδεικνύουν τις κατηγορίες του αλλά και τον νομικό τρόπο να τις θέσει σε “τροχιά”, μιας και μέχρι στιγμής κινείται χωρίς δικηγόρο – “όταν προσπάθησα να κινηθώ με δικηγόρο, ζημιά μου έκανε παρά καλό”, όπως μου είπε.\nΑναφορικά με τυχόν βοήθεια που μπορούμε να προσφέρουμε στον κ. Δημήτρη Αντωνίου, θα ενημέρωσω σύντομα και αφού υπάρξει συνεννόηση μαζί του. Προς το παρόν, και σε νομικό επίπεδο, δεν είναι επιθυμητή η όποια εμπλοκή. Οπότε, κλείνω προς το παρόν, αυτό το ρεπορτάζ με τα ίδια του τα λόγια:\nΤο πρόβλημα είναι η ηττοπάθεια. “Αυτοί δεν θα φερόντουσαν σαν λύκοι αν εμείς δεν φερόμασταν ως αρνιά. Ας γίνουμε εμείς λοιπόν λύκοι. Λυσσασμένοι λύκοι!”\nTo ξόρκι κειμένου εκτελέστηκε απο τον Merlin στις 7:11 μ.μ. σκέψεις που μοιράστηκαν τα ξωτικα (5)\nΑν ήξερα πως έπρεπε να ξεκινήσω θα το είχα κάνει.\nΔεν ξέρω να σου πω.\nΤις περισσότερες φορές που μπαίνω στο κόσμο των σκέψεων μου βλέπω ακριβώς τι πρέπει να αποτυπώσω στην οθόνη.\nΕίναι σαν τρισδιάστατος πίνακας για μένα. Τον βλέπω, μυρίζω τα χρώματα και ακούω τα αρώματα.\nΚαι μετά το πληκτρολόγιο γίνεται το ραβδί που θα εκτελέσει το ξόρκι του κειμένου.\nΤώρα δεν ξέρω τι βλέπω. Δεν ακούω. Δεν μυρίζω.\nΤο συναίσθημα όμως που με κάνει να θέλω να γράψω με ειδοποιεί.\nΠάντα όταν φουσκώνουν οι σκέψεις πρέπει να βγουν σε λέξεις παρουσιάζεται ένας συγκεκριμένος οξύς πόνος στο στομάχι.\nΑυτό που λένε κάποιοι έμπνευση για μένα είναι πόνος.\nΕτσι και τώρα που σου μιλάω πονάω.\nΚαι είναι ο πόνος αυτός που με αναγκάζει να γράψω.\nΗ ενόχληση που μου θυμίζει πως πρέπει να εξελιχθώ.\nΚι αν υπάρχει δρόμος δίχως τέλος, είναι αυτός της εξέλιξης.\nΠάντα θα υπάρχει καλύτερος τρόπος να αγαπήσεις.\nΠάντα θα υπάρχει καλύτερος τρόπος να νικήσεις.\nΠάντα θα υπάρχει καλύτερος τρόπος να νικηθείς.\nΠάντα θα υπάρχει ένα καλύτερο πάντα.\nΟ πόνος επιμένει θέλω να σου πω.\nΣτο τέλος όμως του κειμένου θα τον έχω νικήσει.\nΚάθε φορά τον νικάω.\nΓιατί στα χέρια μου το μεγαλύτερο όπλο ήταν πάντα η έκφραση.\nΑυτό κάθε φορά είναι το βασικό συστατικό στη συνταγή μου για τη ζωή.\nΔε φοβάμαι να σου μιλήσω, δε φοβάμαι και να μου τα πω.\nΔε φοβάμαι τη ζωή και τα παιχνίδια της περισσότερο απ'οσο φοβάμαι εσένα.\nΝαι, καλά άκουσες ξένε.\nΕσένα πάντα σε φοβάμαι.\nΓιατί ποτέ δεν μπορώ να ξέρω αν μου λες στα αλήθεια "σαγαπω"\nΓιατί ποτέ δεν θα μάθω αν την ώρα που γυρνούσα την πλάτη μου τα μάτια σου αλλάζαν βλέμμα.\nΓιατί ποτέ όσο κι αν ψάξω τι πραγματικά θέλεις απο μένα δεν θα μάθω.\nΟσες φορές και να σε ξαναγνωρίσω.\nΜε οποια μορφή και να με ξανασυναντήσεις.\nΕιτε κουβαλώντας έρωτα, είτε φιλία, είτε λεφτά.\nΓια αυτό και σε φοβάμαι.\n...γιατί δεν μαθαίνεσαι.\nΣτα σκοτάδια που μου ρίχνεις όμως, πάντα θα απαντάω με φως.\nΟ πόνος ξαφνικά σταμάτησε.\nΗ ψυχή πήρε την απάντηση και εγώ είμαι έτοιμος να σχεδιάσω το σήμερα μου.\nΣαν πας στο πηγαιμό για το...Twitter\nTo ξόρκι κειμένου εκτελέστηκε απο τον Merlin στις 7:01 μ.μ. σκέψεις που μοιράστηκαν τα ξωτικα (12)\nEιναι μια ανάρτηση που ξεκινάει χωρίς να ξέρει την κατάληξη της.\nΚάποιοι το έχετε ακούσει, άλλοι το έχετε απορρίψει γιατί δεν το καταλάβατε, κάποιοι το λατρέψατε και τέλος αρκετοί από εσάς το μισήσατε.\nΤι είναι το twitter και πως ξεκίνησε δεν θα στα αναλύσω. Δεν έχει και νόημα γιατί τα είπαν πριν από μένα άλλοι. Και τα είπαν και καλύτερα!\nΘα περιγράψω απλά πως το φιλτράρισαν τα δικά μου μάτια. Γιατί κόλλησα μαζί του & γιατί ίσως κολλήσεις κι εσύ.\nΈχεις ιδέα από τα ψηφιδωτά; Αυτή την τέχνη που αποτελείται από πολύχρωμες, μικρές, σχεδόν αδιάφορες αλλά τόσο σημαντικές για το σύνολο ψηφίδες;\nΚάπως έτσι θα σου έλεγα πως είναι και ο τουητεροκοσμος.\nΒρίσκεις όλα τα χρώματα, όλα τα σχήματα, όλες τις ποιότητες.\nΚαι έχεις τη δυνατότητα να επιλέξεις (κάνοντας follow) τα δικά σου υλικά. Αυτά που νιώθεις οτι είναι πιο κοντά σε εσένα.\nΚαι το έργο σου σχηματίζεται.\nΤο twitter είναι έξυπνο. Πολύ πιο έξυπνο από το facebook.\nΔεν κρύβεσαι πίσω από τραγούδια, ούτε πίσω από από ρητά της κατάψυξης.\nΓια να κερδίσεις τον άλλο πρέπει να μιλήσεις.\nΠρέπει να επικοινωνήσεις. Πρέπει να γράψεις.\nΤο παίζεις κάτι; Φαίνεται.\nΕίσαι φλύαρος; Φαίνεται.\nΕίσαι έξυπνος; Φαίνεται.\nΣου λείπει το σεξ; Φαίνεται\nΕκτός social δε σου μιλάει μύγα; Φαίνεται.\nΛες ότι οι πολλοί; Φαίνεται.\nΤο twitter δεν είναι τσατ.\nΕίναι μια κιβωτός γεμάτη ιδέες, κρίσεις και σκέψεις του λεπτού.\nΘα βρεις πολύ σκουπιδομάνι. Ναι.\nΘα δεις γραμμένες πολλές μαλακίες. Ναι.\nΣου δίνει όμως μια εκπληκτική δυνατότητα που αφορίζει τα περισσότερα από τα μειονεκτήματα του.\nΣε κάνει να γνωρίζεις πρώτα το μυαλό του άλλου.\nΔε σε νοιάζει η εικόνα του.\nΗ δικτατορία της φωτογένειας του fb εδώ καταρρέει.\nΟι κοιλιακοί δεν μπορούν να τουητάρουν.\nΤα σουφρωμένα χειλάκια δεν μπορούν να τουητάρουν.\nΑπλά δεν μπορούν. Τουλάχιστον όχι μόνα τους.\nΈνα άλλο μεγάλο συν είναι ότι κουβαλάς μια μίνι εταιρεία γκάλοπ στο κινητό σου.\nΑπό άτομα που δεν σε ξέρουν και δεν έχουν απολύτως καμιά ανάγκη να σου πουν ψέμματα.\nΤέλος δεν μπορείς να κάνεις κάτι για να γίνεις δημοφιλής. Δεν έχει νόημα να αρχίζεις και να ακολουθείς όποιον βλέπεις μπροστά σου.\nΔεν μπορείς να γίνεις "μούρη" με το ζόρι.\nΑν κάτι εμένα με έχει κάνει να κολλήσω είναι ότι όποτε νιώσω την ανάγκη να πω κάτι πάντα θα υπάρχει κάποιος να ακούσει.\nΕνα καζάνι ανθρώπων που πάντα είναι γεμάτο, βράζει και θυμίζει πόσο διαφορετική και πόσο ίδια μπορεί να είναι η κάποια μέρα όλων των θνητών.\nΤην ίδια ώρα που κάποιος θα γελάει, άλλος θα νιώθει μοναξιά.\nΟ ένας παίρνει αύξηση και η άλλη ανακαλύπτει οτι έμαθε πως η κολλητή της σχετίζεται με τον γκόμενο της.\nΚαι βλέπεις το timeline να γεμίζει με στιγμές τόσο διαφορετικών και τόσο ίδιων ανθρώπων.\nΑν δεν το έχεις δοκιμάσεις, δώσε του μια ευκαιρία.\nΑν το δοκίμασες και δεν το κατάλαβες δώσ'του μια δεύτερη.\nΚαι μη ξεχνάτε...\nΔημήτριος Αντωνίου: Δεκτή η μήνυση που υπέβαλλε γι...\nΤα Θέλω μου!\nΟ Μικρός των Αστρων.\nΈνα άλλο ξωτικό των Χριστουγέννων...


Τι να κάνετε αν κάποιος χρησιμοποιεί την χρεωστική σας κάρτα - 2019 | Τα βασικά\nΚύριος /Τα βασικά /Τι να κάνετε αν κάποιος χρησιμοποιεί την χρεωστική σας κάρτα\nΑποτρέψτε τη δόλια δραστηριότητα\nΞέρω τι να κάνω\nΗ μη εξουσιοδοτημένη χρέωση σε μια πιστωτική ή χρεωστική κάρτα είναι ένα πραγματικό πρόβλημα που αντιμετωπίζουν πολλοί κατόχους τραπεζικών λογαριασμών κάθε χρόνο. Πολλές τράπεζες έχουν δημιουργήσει συστήματα, συχνά ανοιχτά 24 ώρες την ημέρα, για χρήση από πελάτες σε περίπτωση απάτης τραπεζών. Κάθε τράπεζα έχει τη δική της διαδικασία για την αναφορά τέτοιων ζητημάτων και είναι σημαντικό να γνωρίζετε την πολιτική της συγκεκριμένης τράπεζάς σας.\nΟ έλεγχος τραπεζικών δηλώσεων, είτε online είτε μέσω αντιτύπων σε χαρτί, είναι απαραίτητος για την προστασία σας από την απάτη με πιστωτικές κάρτες. Αναζητήστε τυχόν ύποπτες χρεώσεις στο λογαριασμό σας και διατηρήστε ακριβή στοιχεία για τυχόν χρεώσεις που κάνατε εσείς. Λάβετε υπόψη τυχόν αυτόματα σχέδια για τα οποία ίσως έχετε ξεχάσει. Θυμηθείτε ότι η κάρτα σας δεν χρειάζεται να χαθεί ή να κλαπεί προκειμένου κάποιος να την χρησιμοποιήσει. Πολλές φορές, οι αριθμοί των καρτών αποκτώνται παράνομα μέσω ιστοτόπων (όταν πραγματοποιείτε ηλεκτρονικές αγορές) ή απλά από κάποιον που διαβάζει τους αριθμούς από την κάρτα σας χωρίς να το γνωρίζετε. Εάν χάσετε την κάρτα σας ή κλαπεί, φροντίστε να επικοινωνήσετε αμέσως με την τράπεζά σας. Η τράπεζα θα μπορεί να ακυρώσει την κάρτα και να ελέγξει για τυχόν μη εξουσιοδοτημένες χρεώσεις.\nΣε περίπτωση που χρησιμοποιείται η χρεωστική σας κάρτα, μην πανικοβληθείτε. Θα καλύπτετε κατά πάσα πιθανότητα τυχόν μη εξουσιοδοτημένες χρεώσεις στην κάρτα σας. Πολλές τράπεζες έχουν αναπτύξει προγράμματα για την προστασία των πελατών από μη εξουσιοδοτημένες αγορές. Εάν παρατηρήσετε τυχόν χρεώσεις στην τραπεζική σας κατάσταση, επικοινωνήστε αμέσως με την τράπεζά σας. Μπορείτε να καλέσετε το υποκατάστημα της τράπεζάς σας ή το τμήμα εξυπηρέτησης πελατών. Οποιοσδήποτε αριθμός θα είναι σε θέση να σας συνδέσει με το τμήμα που πρέπει να μιλήσετε σχετικά με το λογαριασμό σας. Το πρώτο βήμα θα είναι να ακυρώσετε την τρέχουσα χρεωστική σας κάρτα, ώστε κανείς να μην μπορεί να την χρησιμοποιήσει ξανά. Η τράπεζα θα σας εκδώσει μια νέα κάρτα με εντελώς διαφορετικό αριθμό που θα λάβετε μέσω ταχυδρομείου. Εάν χρειάζεστε μια προσωρινή κάρτα που θα χρησιμοποιηθεί μέχρι τότε, πολλές τράπεζες θα τις εκδώσουν στα καταστήματα. Ένας αντιπρόσωπος λογαριασμού απάτης θα ανατεθεί στην περίπτωσή σας και θα συλλεχθούν πληροφορίες για να σας επιστραφούν τα χρήματα που έχουν ληφθεί από το λογαριασμό σας και, ενδεχομένως, να ανακαλύψετε ποιος χρησιμοποίησε την κάρτα σας.\nΜην προσπαθήσετε, σε καμία περίπτωση, να υπολογίσετε ποιος χρησιμοποίησε την κάρτα σας και να τον προσεγγίσετε γι 'αυτό. Εάν έχετε λόγο να πιστεύετε ότι ήταν παιδί, σύζυγος ή αδελφός, αυτή είναι μια διαφορετική κατάσταση. Ωστόσο, αν πιστεύετε ότι η κάρτα σας χρησιμοποιήθηκε παράνομα, είναι σημαντικό να αφήσετε τις αρχές να την αντιμετωπίσουν, αντί να προσπαθήσετε να τις κάνετε μόνοι σας. Στις περισσότερες περιπτώσεις, εάν κάποιος πρόκειται να κλέψει τις πληροφορίες του λογαριασμού σας και να χρησιμοποιήσει την κάρτα σας, είναι εγκληματίας. Η ενασχόλησή του με αυτόν θα μπορούσε να οδηγήσει σε περισσότερα προβλήματα και χωρίς να περάσετε από την τράπεζα, δεν ακολουθείτε τις κατάλληλες διαδικασίες υποβολής εκθέσεων και ενδέχεται να μην αποζημιωθείτε για τα χαμένα χρήματα. Αφήστε τους επαγγελματίες να το αντιμετωπίσουν. με αυτόν τον τρόπο είστε βέβαιοι ότι είστε καλυμμένοι και προστατευμένοι.\nΒίντεο: POS από την Εθνική!\nnone: οικονομία, κάνετε, κάποιος, χρησιμοποιεί, χρεωστική, κάρτα, τα βασικά |\nΒόρεια Καρολίνα Νόμου περί παραπονούντων αγοραστών\nΑποκλείονται οι Φόροι Ασφαλείας;\nΑυτές οι πρακτικές μικρές πιστωτικές και χρεωστικές κάρτες σίγουρα δουν πολλή χρήση, ειδικά γύρω από τις διακοπές! Ωστόσο, μια υπερχρεωμένη πιστωτική κάρτα μπορεί να σας αφήσει με μια μικρότερη τράπεζα...


Forzajuve.gr: Οι 10+1 ακριβότερες μεταγραφές των ιταλικών γηπέδων και κατά πόσο έβγαλαν τα λεφτά τους\nΟι 10+1 ακριβότερες μεταγραφές των ιταλικών γηπέδων και κατά πόσο έβγαλαν τα λεφτά τους\nΜπορεί η οικονομική κρίση να έχει επηρεάσει τα πάντα, με το ποδόσφαιρο να μην εξαιρείται, αλλά υπήρχε μια εποχή που στην Ιταλία οι... λιρέτες έκαναν τη διαφορά.\nΑστέρια παγκόσμιας κλάσης παρέλασαν στα ιταλικά γήπεδα προσφέροντας μοναδικό θέαμα, κάνοντας το Καμπιονάτο το καλύτερο πρωτάθλημα του κόσμου.\nΠοιες ήταν όμως οι 10+1 πιο ακριβές μεταγραφές ιταλικών ομάδων; Και τελικά έβγαλαν τα λεφτά τους.\nΕρνάν Κρέσπο - Λάτσιο 53,5 εκατ. ευρώ\nΤο καλοκαίρι του 2000 η πρωταθλήτρια Λάτσιο άνοιξε το ταμείο της και έδωσε όσα χρειάζονταν στην Πάρμα, προκειμένου να αποκτήσει τον Αργεντίνο φορ. Οι λατσιάλι ήθελαν να συνεχίσουν την κατάκτηση τίτλων αλλά τα οικονομικά προβλήματα έκαναν την εμφάνιση τους, με συνέπεια ο Κρέσπο να πουληθεί το 2002. Στα δύο χρόνια παρουσίας του στη Ρώμη, πάντως, έβαλε 39 γκολ σε 54 ματς.\nΕβγαλε τα λεφτά του: Οχι\nΤζανλουίτζι Μπουφόν - Γιουβέντους 51,4 εκατ. ευρώ\nΕίναι η πιο ακριβή μεταγραφή τερματοφύλακα στην ιστορία του ποδοσφαίρου και παράλληλα η πιο ακριβή στην ιστορία της Γιουβέντους. Αν κρίνουμε από το πώς εξελίχθηκαν τα πράγματα και τι έδειξε ο Μπουφόν, το ποσό που δόθηκε για να αποκτηθεί μπορεί να θεωρηθεί και μικρό! Αυτό τα λέει όλα για την αξία του.\nΕβγαλε τα λεφτά του: Και με το παραπάνω\nΚριστιάν Βιέρι - Ιντερ 48 εκατ. ευρώ\nΤο καλοκαίρι του 1999 ο Μάσιμο Μοράτι έδωσε όσα απαιτούν προκειμένου να αποκτήσει τον Κριστιάν Βιέρι από την Λάτσιο ώστε να συνθέσει επιθετικό δίδυμο με τον Ρονάλντο. Η μεταγραφή του Βιέρι ήταν επιτυχημένη αν κρίνουμε αποκλειστικά από τα γκολ που έβαλε στα έξι χρόνια που έμεινε στους νερατζούρι αλλά από την άλλη δεν είχε τα αποτελέσματα που ήθελε ο Μοράτι αφού η Ιντερ δεν αναδείχθηκε πρωταθλήτρια.\nΕβγαλε τα λεφτά του: Nαι\nΓκαϊθκα Μεντιέτα - Λάτσιο 47,5 εκατ. ευρώ\nΤο 2002 η Λάτσιο έκανε μία από τις τελευταίες, αν όχι την τελευταία, ακριβή μεταγραφή της εποχής Κρανιότι, δίνοντας 47,5 εκατ. ευρώ στη Βαλένθια για να αποκτήσει τον Γκαΐθκα Μεντιέτα. Ο Ισπανός χαφ έκανε τρομερές σεζόν με τις «νυχτερίδες», με τις οποίες έφτασε σε δύο συνεχόμενους τελικούς Champions League αλλά η θητεία του στους λατσιάλι αποδείχθηκε μια μεγάλη αποτυχία...\nΜάνουελ Ρουί Κόστα - Μίλαν 42 εκατ. ευρώ\nΤο καλοκαίρι του 2001 η Μίλαν έδωσε πολύ καλά λεφτά στη Φιορεντίνα για να ντύσει ροσονέρο τον Πορτογάλο άσο, ο οποίος παρέμεινε στο Μιλάνο για μια τριετία. Μέσα σε αυτή την τριετία, ο Κάρλο Αντσελότι τον είχε βασικό και πανηγύρισε πρωτάθλημα, κύπελλο και Champions League. Τίτλοι που ήρθαν με τον Ρουί Κόστα να μοιράζει... 65 ασίστ!\nΕβγαλε τα λεφτά του: Ναι\nΓκονζάλο Ιγκουαΐν - Νάπολι 37 εκατ. ευρώ\nΟταν η Νάπολι πήρε τα λεφτά της Παρί Σεν Ζερμέν για τον Εντίνσον Καβάνι, έδωσε το μεγαλύτερο μέρος τους στη Ρεάλ Μαδρίτης για να τον αντικαταστήσει με τον Γκονζάλο Ιγκουαΐν. Η θητεία του Αργεντίνου φορ στους παρτενοπέι δεν έχει ολοκληρωθεί, πρωτάθλημα δεν κατέκτησε ούτε φέτος αλλά η αλήθεια είναι πως ο Ιγκουαΐν κάνει εντυπωσιακά πράγματα στον ιταλικό νότο, σκοράροντας συνεχώς.\nΓκαπριέλ Μπατιστούτα - Ρόμα 37 εκατ. ευρώ\nΜετά από εννιά χρόνια παρουσίας στη Φιορεντίνα, την οποία οδήγησε στα καλύτερα χρόνια της ιστορίας της ουσιαστικά κι ας μην κατέκτησε πρωτάθλημα, ο Μπατιστούτα αποφάσισε το 2000 να αλλάξει ομάδα, υπογράφοντας στη Ρόμα. Οι τζαλορόσι έδωσαν 37 εκατ. ευρώ στους βιόλα το καλοκαίρι του 2000 για να αποκτήσουν τον Αργεντίνο φορ, στο πρόσωπο του οποίου έβλεπαν αυτόν που θα τους οδηγούσε στην κατάκτηση του τίτλου. Και το έκανε την πρώτη του σεζόν!\nΕρνάν Κρέσπο - Ιντερ 36 εκατ. ευρώ\nΕίναι και στην πρώτη θέση της λίστας, για την μεταγραφή του από την Πάρμα στη Λάτσιο, είναι και εδώ για την μετακίνηση του από τους λατσιάλι στην Ιντερ. Ηταν το καλοκαίρι του 2002 όταν υπέγραψε στους νερατζούρι για να παίξει στην επίθεση δίπλα στον Βιέρι αλλά τα πράγματα δεν εξελίχθηκαν όπως περίμενε ο ίδιος, ο Μάσιμο Μοράτι και γενικά οι οπαδοί των νερατζούρι.\nΠάβελ Νέντβεντ - 35 εκατ. ευρώ\nΟι μπιανκονέρι έδωσαν 35 εκατ. ευρώ το καλοκαίρι του 2001, μετά την πώληση του Ζινεντίν Ζιντάν στη Ρεάλ Μαδρίτης, για να πείσουν την Λάτσιο να πουλήσει τον Πάβελ Νέντβεντ και δεν το μετάνιωσαν ποτέ. Στο Τορίνο ο Τσέχος πέρασε τα καλύτερα χρόνια της καριέρας του, κατέκτησε πρωταθλήματα αλλά και την Χρυσή Μπάλα και γενικά εξελίχθηκε σε σύμβολο -και αντιπρόεδρο πλέον- της Γιουβέντους.\nΛιλιάν Τιράμ - Γιουβέντους 35 εκατ. ευρώ\nΙδιο καλοκαίρι με τον Νέντβεντ, ίδιο ποσό στην Πάρμα για να ντυθεί μπιανκονέρο και ο Γάλλος αμυντικός. Ο Λιλιάν Τιράμ βοήθησε πολύ ώστε η Γιουβέντους να έχει την καλύτερη άμυνα και να κατακτήσει τέσσερα πρωταθλήματα σε πέντε χρόνια, φλερτάροντας και με το Champions League αφού ήταν στον τελικό του Μάντσεστερ το 2003. Δυστυχώς η θητεία του Τιράμ στο Τορίνο ολοκληρώθηκε το 2006 με το Calciopoli...\nΠάουλο Ντιμπάλα - Γιουβέντους 40 εκατ. ευρώ\nΗ τελευταία μεταγραφή των Ιταλών που κόστισε αρκετά χρήματα ήταν του Πάουλο Ντιμπάλα. Η Γιουβέντους πρόσφερe 40 εκατ. ευρώ στην Παλέρμο για να τον φέρουν στο Τορίνο. Στην πρώτη του χρονιά πέτυχε σημαντικά πράγματα. Πρώτος σκόρερ της ομάδας και επιδόσεις που σημείωναν τόσα χρόνια πιο έμπειροι παίκτες. Είναι μια προσωπικότητα που έχει επενδύσει η Γιουβέντους για τα επόμενα χρόνια.\nΕβγαλε τα λεφτά του: Είναι νωρίς για να γίνει αποτίμηση\nΑτίθασα κορίτσια αναστατώνουν τις εξέδρες. Είναι από τις γυναίκες που δεν περνούν απαρατήρητες, το αντίθετο μάλιστα καθώς προκαλούν στο πέρασμά τους. [Ολόκληρο το θέμα +]\nΜερικές από τις πιο εντυπωσιακές κορεό των ευρωπαϊκών γηπέδων. Εδώ και δεκαετίες, στα ποδοσφαιρικά γήπεδα, παράλληλα με τον αγώνα υπάρχει και ένας άλλος... «αγώνας». Αυτός που γίνεται στην κερκίδα. [Ολόκληρο το θέμα +]\nΟπαδός εμπλέκεται στο θάνατο του αστεριού της ομάδας του και όταν αναλαμβάνει την προεδρία την χρεοκοπεί! Θεωρήθηκε από τα μεγαλύτερα ταλέντα του ιταλικού ποδοσφαίρου. [Ολόκληρο το θέμα +]\nΗ μεγαλύτερη οπαδική «εκστρατεία» στον ποδοσφαιρικό πλανήτη. Τα ταξίδια που κάνουν οι οπαδοί για τις ομάδες τους είναι η πεμπτουσία των οργανωμένων. [Ολόκληρο το θέμα +]\nΟ αποχαιρετισμός του αρχηγού μπροστά στο πέταλο, ένα οπαδικό γεγονός που προκαλεί ρίγη. Το φέρετρο του αρχηγού των οπαδών στον αγωνιστικό χώρο. Η ατμόσφαιρα βαριά αλλά εκπληκτική. [Ολόκληρο το θέμα +]\nΗ ιστορία ενός ντέρμπι που κανείς δεν το είδε ολόκληρο, το φαντάστηκε ο σπίκερ και το απόλαυσαν χιλιάδες ακροατές. Εδιμβούργο. Πρωτοχρονιά του 1940. Ο πόλεμος είχε ξεκινήσει λίγους μήνες νωρίτερα και βρισκόταν σε εξέλιξη. [Ολόκληρο το θέμα +]\nΠαικταράδες που έπαιξαν στην Ιταλία και δεν κατέκτησαν ποτέ πρωτάθλημα. Ακόμη ένα πρωτάθλημα φτάνει στο τέλος του και θυμόμαστε παικταράδες που έπαιξαν στην Ιταλία αλλά δεν έγιναν πρωταθλητές. [Ολόκληρο το θέμα +]\nΤα πλοκάμια της Μαφίας και πώς λειτουργεί το σκοτεινό ποδόσφαιρο της Λατινής Αμερικής. Το οργανωμένο ποδόσφαιρο της Λατινικής Αμερικής έχει υπογράψει εδώ και δεκαετίες μυστικά« συμβόλαια συνεργασίας». [Ολόκληρο το θέμα +]


HDD Seagate St12000ve0008 Skyhawk AI Surveillance 12tb 3.5'' Sata 3 - Σκληρος δισκος (PER.300946)\nΑρχική > Υπολογιστές > Εσωτερικοί σκληροί δίσκοι • SSD > HDD SEAGATE ST12000VE0008 SKYHAWK AI SURVEILLANCE 12TB 3.5'' SATA 3\nΧωρητικότητα δίσκου: 12TB.\nΔιαχείριση πολλαπλών καμερών: Έως 64.\nHDD SEAGATE ST12000VE0008 SKYHAWK AI SURVEILLANCE 12TB 3.5'' SATA 3 (PER.300946)\n399.00 342.90 €\n• Χωρητικότητα δίσκου: 12TB.\n• Διαχείριση πολλαπλών καμερών: Έως 64.\n• Βάρος: 705g.\nHDD SEAGATE ST12000VE0008 SKYHAWK AI SURVEILLANCE 12TB 3.5'' SATA 3 PER.300946 PER.300946 SEAGATE SEAGATE ΣΚΛΗΡΟΣ ΔΙΣΚΟΣ Κατηγορία: ΣΚΛΗΡΟΣ ΔΙΣΚΟΣ •SEAGATE στην κατηγορία ΣΚΛΗΡΟΣ ΔΙΣΚΟΣ Κατασκευασμένοι για DVR και NVR, οι δίσκοι επιτήρησης SkyHawk προορίζονται για λειτουργία κάθε στιγμή του εικοσιτετραώρου. Εξοπλισμένοι με αναβαθμισμένο ImagePerfect firmware, οι δίσκοι SkyHawk βοηθούν στην ελαχιστοποίηση χαμένων frames και downtime, έχοντας προδιαγραφές 3 φορές μεγαλύτερου χρόνου εργασίας από έναν κλασικό desktop δίσκο, ενώ μπορεί να υποστηρίξει μέχρι 64 HD κάμερες.• Χωρητικότητα δίσκου: 12TB.• Τύπος δίσκου: 3, 5".• Διαχείριση πολλαπλών καμερών: Έως 64.• Μνήμη Cache: 256MB.• Ταχύτητα περιστροφής δίσκου: 7200rpm.• Σύνδεση: Sata 6GB/s.• Μέγιστη ταχύτητα μεταφοράς αρχείων OD: 214MB/s.• Ετήσιος κύκλος εργασίας: 8760 ώρες.• MTFB: 1.200.000 ώρες.• Διαστάσεις: 26 x 101 x 146 mm.• Βάρος: 705g.• Εγγύηση: 5 χρόνια. DOA 7 ημερών HDD SEAGATE ST12000VE0008 SKYHAWK AI SURVEILLANCE 12TB 3.5'' SATA 3


Τα Λαϊκά Δικαστήρια στην Πελοπόννησο - ΔΣΕ\nΕργασίες Λαικού Δικαστηρίου 1944\nΔΣΕ: Τα Λαϊκά Δικαστήρια στην Πελοπόννησο\nΤην περίοδο διεξαγωγής του αγώνα του ΔΣΕ, από το 1946 έως και το 1949, δημιουργήθηκαν στην Πελοπόννησο και σε όλη την Ελλάδα ελεύθερες περιοχές, μέσα στις οποίες οι φτωχές λαϊκές μάζες βοηθούσανε με κάθε τρόπο στην πάλη για την λαϊκή νίκη, στην συλλογή πληροφοριών, την προστασία των μαχητών. Οι νέοι λαογέννητοι θεσμοί οργάνωσης της ζωής (Λαϊκά Συμβούλια, Λαϊκή Πολιτοφυλακή, Λαϊκά Δικαστήρια κ.α.) εξέφραζαν την ανάγκη και το επίκαιρο, από τότε, της ανατροπής της καπιταλιστικής εξουσίας. Έπαιρναν μέτρα για κάθε λαϊκό πρόβλημα από την τροφή, την στέγαση, προστασία των αμάχων από τους βομβαρδισμούς μέχρι την μόρφωση των παιδιών με την ίδρυση σχολείων.\nΤο 1948 στην Πελοπόννησο, ο ΔΣΕ είχε εδραιώσει την κυριαρχία του περίπου στα 2/3 της περιοχής. Το Ιανουάριο του 1948 φτάνει στην Πελοπόννησο ομάδα στελεχών του ΚΚΕ στρατιωτικά στελέχη και αντιπρόσωποι της Προσωρινής Δημοκρατικής Κυβέρνησης που είχε συσταθεί. Ανασυγκροτούνται το αρχηγείο του ΔΣΕ και το Γραφείο Περιοχής του ΚΚΕ αλλά οργανώνεται και η κυβερνητική δουλειά για την Περιφέρεια και για όλους του Νομούς-επαρχίες. Στις αρμοδιότητες τους υπάγονται: η Τοπική Διοίκηση, οι επιτροπές διαφώτισης, η Λαϊκή Πολιτοφυλακή, η Λαϊκή Δικαιοσύνη, η υπηρεσία πληροφοριών και τηλεφωνικών επικοινωνιών, η επιμελητεία του αντάρτη και η λαϊκή Παιδεία. Ειδικότερα για τη Λαϊκή Δικαιοσύνη, στην έδρα κάθε Αρχηγείου Περιοχής ή Μεραρχίας λειτουργούσε από ένα Στρατοδικείο με τρία μέλη, το Λαϊκό Επίτροπο και το Γραμματέα.\nΤα Λαϊκά Δικαστήρια διακρίνονταν σε πρωτοβάθμια και δευτεροβάθμια:\nα) Σε κάθε πόλη ή χωριό σχηματιζόταν τριμελές πρωτοβάθμιο λαϊκό δικαστήριο, το οποίο για να θεωρείται νόμιμο έπρεπε να συμπληρώνεται από το λαϊκό επίτροπο χωρίς δικαίωμα ψήφου και το γραμματέα, μέσα απ’ τη Λαϊκή Συνέλευση. Τα μέλη του δικαστηρίου, τακτικά και αναπληρωματικά, ο λαϊκός επίτροπος και ο αναπληρωτής του, έπρεπε να εκλέγονται κάθε χρόνο με καθολική και μυστική ψηφοφορία στην οποία μπορούσαν να πάρουν μέρος και να εκλεγούν άντρες και γυναίκες από 18 χρονών και πάνω. Το 1/3 των εκλογέων μπορούσε να ζητήσει την ανάκληση ενός ή πολλών μελών του Λαϊκού Δικαστηρίου η οποία γινόταν με ψηφοφορία όπως και οι εκλογές. Με το άρθρο 6 σημειωνόταν ότι: «Το αξίωμα του μέλους του λαϊκού δικαστηρίου και του λαϊκού επιτρόπου είναι τιμητικό, υποχρεωτικό και άμισθο» ενώ παρακάτω γινόταν αναφορά στις υποθέσεις που είχε στην αρμοδιότητα του το λαϊκό δικαστήριο (ιδιωτικές διαφορές με επείγοντα χαρακτήρα ανάμεσα σε κείνους που κατοικούσαν ή διέμεναν στην περιφέρειά του καθώς και όλα τα αδικήματα που έγιναν μέσα στην περιφέρειά του και που δεν υπάγονταν στα στρατοδικεία).\nβ) Το δευτεροβάθμιο Δικαστήριο, που ήταν και Αναθεωρητικό, δίκαζε υποθέσεις κατ’ έφεσιν του πρωτοβαθμίου Δικαστηρίου στα διάφορα χωριά και είχε το δικαίωμα να αυξάνει, να μειώνει ή και να αφήνει την ίδια ποινή. Ήταν πενταμελές και εκλέγονταν από τη γενική συνέλευση των μελών, τακτικών και αναπληρωματικών, όλων των λαϊκών δικαστηρίων της περιφέρειας. Μπορούσαν να εκλεγούν και πρόσωπα που δεν μετείχαν στη συνέλευση. Οι Λαϊκοί Δικαστές που εκλέγονταν μέλη του Αναθεωρητικού, έπαυαν να είναι μέλη Λαϊκού Δικαστηρίου. Από τη συνέλευση των λαϊκών δικαστών εκλεγόταν και ο λαϊκός επίτροπος του Αναθεωρητικού δικαστηρίου και ο αναπληρωτής.\nΕπικεφαλής του Δικαστικού της 3ης Μεραρχίας του ΔΣΕ ήταν ο Νίκος Γκότσης, αντισυνταγματάρχης του ΔΣΕ, που εκτελέστηκε στην Τρίπολη στις 23-5-1949.\nΣτην έκθεση του κυβερνητικού αντιπροσώπου της ΠΔΚ στην Πελοπόννησο, σημειώνεται ότι μέχρι το δεύτερο δεκαήμερο του Σεπτέμβρη του 1948 σε 323 χωριά στα οποία έγιναν εκλογές για την ανάδειξη λαϊκών συμβουλίων, εξελέγησαν και οι λαϊκοί δικαστές. Μέχρι εκείνη τη στιγμή είχαν γίνει έξι συνελεύσεις λαϊκών δικαστών, στις οποίες συμμετείχαν 600 άτομα και είχαν εκλεγεί έξι αναθεωρητικά δικαστήρια.\nΠικετοφορία σε χωριό της Πελοποννήσου σχετικά με την ίδρυση της Λαικής Πολιτοφυλακής και των δικαστηρίων το 1943\nΕπί του έργου των Λαϊκών Δικαστηρίων πολλά έχουν ειπωθεί και γραφεί. Χαρακτηριστικό όμως είναι μονάχα ένα στατιστικό δείγμα. Επειδή επίσημα στοιχεία από όλα τα Λαϊκά Δικαστήρια σαφέστατα δεν υπάρχουν, φέρουμε ως παράδειγμα τα στοιχεία που διαθέτουμε από την Δικαστική Επιτροπή Μεσσηνίας ( στοιχεία που συνέλεξε ο δικηγόρος Νίκος Γκότσης του 9ου Συντάγματος ΕΛΑΣ Μεσσηνίας).\nΔιενεργηθείσες δίκες: 282\nΑστικού περιεχομένου: 132\nΠοινικού περιεχομένου: 47\nΟικογενειακού περιεχομένου: 54\nΔίκες Προδοτών-Συνεργατών: 31\nΟι αριθμοί είναι, όπως κανείς μπορεί να δει, ιδιαίτερα μεγάλοι, δείγμα της ευρύτατης αποδοχής του θεσμού από τον κόσμο. Σημαντικό είναι να τονιστεί και το ότι ιδιαίτερα μεγάλος είναι ο αριθμός των δικών που αφορούν στο οικογενειακό, αστικό και ποινικό δίκαιο. Αυτό αποτελεί γεγονός του ότι ο λαός στρέφονταν στα Λαϊκά Δικαστήρια για όλες τις υποθέσεις του και όχι μόνο για ότι αφορά τους προδότες και τους μαυραγορίτες.\nΗ ΛΑΪΚΗ ΠΟΛΙΤΟΦΥΛΑΚΗ\nΓια να περιφρουρηθεί και να εξασφαλιστεί η τάξη στις ελεύθερες περιοχές αλλά και να ενισχυθεί το έργο του Δημοκρατικού Στρατού, το Γενικό του Αρχηγείο του ΔΣΕ προχώρησε στην Ίδρυση του σώματος της Λαϊκής Πολιτοφυλακής που ορίστηκε ως ένοπλο σώμα με στρατιωτική ιεραρχία και υπαγόταν στο Γενικό Αρχηγείο του ΔΣΕ. Σκοπός της ήταν η φρούρηση των ελευθεριών και των δικαιωμάτων των πολιτών, σύμφωνα με τις αρχές της λαϊκής κυριαρχίας, της εθνικής ανεξαρτησίας και τις καταστατικές διατάξεις του Γενικού Αρχηγείου του ΔΣΕ. Επίσης αναλάμβανε να βοηθάει τα Λαϊκά Συμβούλια στην αντιμετώπιση των βιοτικών και των άλλων αναγκών του λαού και γενικά να ενεργεί για την τήρηση των νόμων και των αποφάσεων του Γενικού Αρχηγείου αλλά και των αποφάσεων των οργάνων της πολιτικής εξουσίας, δηλαδή των Λαϊκών Συμβουλίων και Δικαστηρίων. Έπρεπε να καταδιώκει κάθε φασιστική ενέργεια και δράση, κάθε προσπάθεια που αποσκοπούσε στη διαίρεση του ελληνικού λαού.\nΕκτελούσε τα εντάλματα συλλήψεως, κατασχέσεως και δημεύσεως περιουσιών που εξέδιδαν τα Αρχηγεία, προέβαινε σε ανακρίσεις για θέματα της αρμοδιότητάς της. Αναλάμβανε πολλές φορές την ευθύνη της επιστράτευσης, της ενημέρωσης για τη λειτουργία της Λαϊκής Παιδείας, της συγκέντρωσης και τη διαβίβασης πληροφοριών, κ.α. Η κατάταξη στην Πολιτοφυλακή ήταν εθελοντική, μονοετής και μπορούσε να ανανεωθεί μόνο αν θεωρούνταν ευδόκιμη.\nΚάτοικοι της Αγιάσου διαμαρτύρονται για την προσπάθεια κατάργησης των Λαϊκών Δικαστηρίων από το αστικό κράτος του 1944\nΗ Λαϊκή Πολιτοφυλακή Πελοποννήσου ιδρύθηκε το Μάη του 1948 και ο αριθμός των πολιτοφυλάκων κάθε τμήματος ξεκινούσε από 5-6 άτομα, φτάνοντας τους 20-25 ανάλογα με τις ανάγκες κάθε περιοχής. Σε κάθε νομό υπήρχε Διοίκηση Πολιτοφυλακής και σε κάθε επαρχία Υποδιοίκηση ενώ κάθε Τμήμα είχε υπό την ευθύνη του 3-5 χωριά. Διοικητής της Λαϊκής Πολιτοφυλακής Πελοποννήσου ήταν ο Ηλίας Κιαπές (Μπαρμπαλιάς) αναπληρωματικό μέλος της ΚΕ του ΚΚΕ, από το Ραψομάτι Μεγαλόπολης, αντισυνταγματάρχης του ΔΣΕ, που έπεσε ηρωικά το 1948 στις Κολλίνες Αρκαδίας.\nΌλα αυτά γίνονταν στην Ελεύθερη Ελλάδα, την ίδια στιγμή που οι αγωνιστές που πάλεψαν κόντρα στους γερμανούς κατακτητές και στους νέους δυνάστες του λαού μας δικάζονταν στα έκτακτα στρατοδικεία της αστικής κυβέρνησης και εκτελούνταν....\nΟ ΔΣΕ είχε στην σημαία του τα συμφέροντα και τις ανάγκες του λαού.\nΟ ΔΣΕ είναι απόδειξη ότι αδυναμίες σε βασικές θέσεις του διεθνούς κομμουνιστικού κινήματος, άρα και του ΚΚΕ, την κρίσιμη περίοδο του ΄40 δεν οφειλόντουσαν σε διάθεση συμβιβασμού.\nΟ ΔΣΕ εξέφραζε την ανώτερη μορφή πάλης για το ζήτημα της εξουσίας, γι’ αυτό και είναι «καρφί» στο μάτι της πλουτοκρατίας της χώρας μας και των υπερασπιστών της. Έχουν κάθε συμφέρον να τον πολεμούν και να πετούν λάσπη, γιατί θέλουν να κρύψουν ότι και τότε και τώρα μια χούφτα εκμεταλλευτές έκαναν κουμάντο σε έναν ολόκληρο λαό.\nΝα κρύψουν ο λαός έχει δύναμη να αποφασίζει για την τύχη του και να μην περιμένει «σωτήρες»…\n(Οι εικόνες από το αρχειακό υλικό του ΚΚΕ)


Η «τριπλή» ώρα της Κύπρου! - Alfa Sports TV\nΗ «τριπλή» ώρα της Κύπρου!\nΟ Απόστολος Παρέλλης, που ήταν έξοχος και συνεπής για άλλη μια φορά σε προκριματικό μεγάλης διεθνούς διοργάνωσης, αγωνίζεται σήμερα (21:25 η έναρξη του αγώνα) στον τελικό της δισκοβολίας. Ο Απόστολος, όπως δείχνει η πορεία του, είναι δίχως αμφιβολία αθλητής μεγάλων αγώνων. Πάντα ανταποκρίνεται στο ύψος των προσδοκιών. Το ίδιο θα προσπαθήσει να κάνει σήμερα στο στάδιο Χαλίφα της Ντόχα, όπου θα αναμετρηθεί με πολλά «θηρία» της βαλβίδας.\nΧρονολογικώς, η Ελένη Αρτυματά θ’ αγωνιστεί πρώτη, στον προκριματικό των 400 μέτρων, αφού οι σειρές αρχίζουν στις 18:20. Η Ελένη, με φετινή επίδοση 51.34 είναι 20η στην κατάταξη (βάσει των φετινών ρεκόρ) των 50 αθλητριών, οι οποίες θα λάβουν μέρος στα 400 μέτρα. Δεν υπάρχει, όμως, αμφιβολία ότι, η πολύπειρη πρωταθλήτρια μας, με τις μεγάλες διεθνείς επιτυχίες τα τελευταία δέκα χρόνια, είναι σε θέση να περάσει στον επόμενο γύρο (στον ημιτελικό δηλαδή), ο οποίος θα διεξαχθεί την 1η Οκτωβρίου.\nRelated ItemsALFA NEWSDOHAFeaturedsPORTS NEWSΑΡΤΥΜΑΤΑΝΤΟΧΑΠΑΡΕΛΗΣΣΤΙΒΟΣΤΡΑΪΚΟΒΙΤΣ\nHighlights of the third day of Cyprus Rally 2019!


* www.2steps.gr [Προτομή Γεωργίου Μελισσηνού, Χώρα, Νάξος]\nΗ προτομή βρίσκεται έξω από το δημοτικό σχολείο στη Χώρα της Νάξου. Την τοποθέτησε ο Δήμος τιμώντας τον Ναξιώτη Δάσκαλο.\nΕίναι αληθινά ωραίο να τιμάς έναν άνθρωπο της παιδείας. Είναι ωραίο, να έχεις την προτομή του έξω από το Δημοτικό σου σχολείο.\nΔείχνεις ότι καταλαβαίνεις – σε αντίθεση με πολλούς άλλους – πόσο σημαντική είναι η εκπαίδευση, η γνώση, το σχολείο και οι άνθρωποι του.


magnesianews 13:44 21 Μαρ, 2019 Πώς η ναυπηγοεπισκευή θα φέρει στο ΑΕΠ 18 δισ. ευρώ ετησίως2019-03-21T13:44:00+03:00 Οικονομία\nΤην επισήμανση αυτή έκανε ο πρόεδρος του Εμπορικού και Βιομηχανικού Επιμελητηρίου Πειραιά Βασίλης Κορκίδης, στο πλαίσιο συζήτησης που έγινε στο ΕΒΕΠ για το μέλλον της βιομηχανίας – Industry 4.0 (4η βιομηχανική επανάσταση) στη χώρα μας.\nΌπως χαρακτηριστικά επεσήμανε ο κ. Κορκίδης η ναυπηγική βιομηχανία της χώρας διαθέτει τον “καλύτερο πελάτη» στον κόσμο, τον ελληνόκτητο στόλο. Ωστόσο, τόνισε ότι η Ελλάδα, και παρά το γεγονός ότι διαθέτει υποδομές, τεχνογνωσία, τεχνολογία και εξειδικευμένο εργατικό δυναμικό, καταφέρνει να “χάνει σίγουρα έσοδα».\nΣτον τομέα της ναυπηγοεπισκευής, τα τρία “μέτωπα» αφορούν τα δύο μεγαλύτερα ναυπηγεία της χώρας, τον Σκαραμαγκά και την Ελευσίνα, αλλά και τις προσθέσεις του Οργανισμού Λιμένος Πειραιά να αναπτύξει τη ναυπηγοεπισκευαστική ζώνη και να πάρει άδεια ναυπηγείου.\nΑπό την άλλη πλευρά για τα ναυπηγεία Ελευσίνας βρίσκεται σε εξέλιξη η διαδικασία της KPMG για την ανεύρεση επενδυτή, που θα καταστήσει και πάλι βιώσιμα τα ναυπηγεία. Ωστόσο, σύμφωνα με πληροφορίες της “Ν», η κοινοπραξία που ενδιαφέρεται και η οποία έχει καταθέσει στις 22 Ιανουαρίου 2019 μη δεσμευτική πρόταση, ζήτησε και νέα προθεσμία προκειμένου να καταθέσει δεσμευτική πρόταση.\n“Το ΕΒΕΠ χαιρετίζει το υπό ψήφιση νομοσχέδιο του υπουργείου Οικονομίας και Ανάπτυξης, που δημιουργεί επιτέλους τις προϋποθέσεις για ένα σύγχρονο, ολοκληρωμένο θεσμικό πλαίσιο ανάπτυξης και λειτουργίας επιχειρηματικών πάρκων στη χώρα μας.


Online Παιχνίδι Spongebob Squarepants - Get Gold. Παίξτε το παιχνίδι online δωρεάν Spongebob Squarepants - Get Gold. Κατεβάστε το παιχνίδι Spongebob Squarepants - Get Gold. Παιχνίδια Puzzle παιχνίδια - gr.qazgames.com\nΣε ένα μάλλον συναρπαστικό παιχνίδι Spongebob Squarepants - Get Gold, Μπομπ Σφουγγαράκης είναι ιππασία στο φορτηγό και να συλλέγουν το χρυσό.\n© sgames.org -. Δωρεάν online παιχνιδιών Spongebob Squarepants - Get Gold () σε απευθείας σύνδεση κόσμο παιχνιδιού παιχνίδι λάμψης Spongebob Squarepants - Get Gold για δωρεάν. Μην ξεχάσετε να αξιολογήσετε αυτό το παιχνίδι Spongebob Squarepants - Get Gold και να μοιραστούν αυτό το παιχνίδι με τους καλύτερους φίλους σας.\nΠεριγραφή του παιχνιδιού Spongebob Squarepants - Get Gold γραμμή. Πώς να παίξετε το παιχνίδι online Σε ένα μάλλον συναρπαστικό παιχνίδι Spongebob Squarepants - Get Gold, Μπομπ Σφουγγαράκης είναι ιππασία στο φορτηγό και να συλλέγουν το χρυσό. Αυτό μπορεί να γίνει με τα βελάκια: πάνω, κάτω - πιάσει και να πάρει το χρυσό και αριστερά, δεξιά - Kata Σφουγγαράκης στο καλάθι. Προσοχή στα πλαστά χρυσό και διάφορα συντρίμμια, για να μην κερδίσει πόντους. Ο χρόνος είναι περιορισμένος χρονόμετρο. Σε διαφορετικά επίπεδα - διαφορετικές πολυπλοκότητα.\nSpongebob Squarepants - Get Gold ( Ψηφοφορίες10, Δευτεροβάθμια Βαθμολογία: 3.6/5)